Alinio'ch Bywyd â Doethineb Natur - Bruce H. Lipton, PhD\nAwst 12, 2021\t- Awst 15, 2021\tPDT\nTafarn ac Ystafelloedd Sagebrush\nTaos, NM 87571 Unol Daleithiau\nMae gwareiddiad, fel y gwyddom, yn y broses o wneud newid coffaol mewn ymwybyddiaeth ddynol yr ydym i gyd yn chwarae rhan ohoni, yn ymwybodol ac yn isymwybod. Mae pob agwedd ar ein bywydau, yn bersonol ac yn broffesiynol, yn cael ei heffeithio'n fawr. Gan ddefnyddio PSYCH-K®, gallwch chi helpu i gyfeirio'r newid hwn yn gadarnhaol, i chi'ch hun, ac i ddynoliaeth i gyd!\nMae hyn yn ffaith oherwydd rydyn ni i gyd yn rhyng-gysylltiedig yn egnïol! Mewn ffiseg cwantwm gelwir hyn yn “entanglement cwantwm”, mewn cylchoedd ysbrydol, cyfeirir ato'n aml fel “Deddf Un”.\nMae gan fyd natur lawer i'w ddysgu inni am fyw bywyd boddhaol, cytbwys a chynaliadwy pe byddem ond yn talu sylw i'w Doethineb! Byddai llawer o anfodlonrwydd, anghytgord ac anhapusrwydd ein gwareiddiad yn diflannu pe baem yn defnyddio'r Doethineb cyffredinol hwn yn ein profiad bob dydd. Byddai byw bywydau mwy boddhaol, cytûn a hapus yn effeithio ar bob agwedd ar ein bodolaeth, gan gynnwys ein perthnasoedd, iechyd, gyrfaoedd busnes, a hunaniaeth ysbrydol.\nGyda chymorth y ddau athro meistr hyn, Rob Williams a Bruce H. Lipton, Ph.D., byddwch yn dysgu'r wyddoniaeth y tu ôl i Ddoethineb Natur ac yna sut i fewnoli'r Doethineb hwnnw yn y lefel isymwybod y meddwl lle gall ddod yn arferiad hunangyflawnol yn lle brwydr o ddydd i ddydd!\nMae'r digwyddiad hwn wedi'i gyfyngu i UNIG 100 o bobl ac mae 70+ wedi cofrestru.\nGallwch chi fynychu p'un a ydych chi erioed wedi cymryd gweithdy PSYCH-K® neu os ydych chi eisoes yn Hwylusydd. Mae hyn yn cyfateb i Weithdy Sylfaenol PSYCH-K®.\nMae cyfyngiadau teithio yn dal i fod yn weithredol mewn sawl rhan o'r Byd (ac yn newid o ddydd i ddydd). Am y rheswm hwn, mae'n rhaid i bawb sydd â diddordeb mewn mynychu'r digwyddiad hwn wirio pa rai yw'r amodau i deithio i'r UD.\nYchwanegu at Google Calendar\nYchwanegu at iCalendar\n« Gweminar Aelodau Misol Bruce\nGweminar Aelodau Misol Bruce »


Llwybrau Celtaidd | Teithiau Cerdded i Gŵn\nCefn Sidan Sir Gaerfyrddin\nTeithiau Cerdded i Gŵn\nDdim eisiau mynd ar wyliau heb eich cyfaill pedair coes?\nMae'r Llwybrau Celtaidd yn gefndir perffaith ar gyfer gwyliau gartref i'ch ysbrydoli ac sy'n addas i gŵn. Dyma rai awgrymiadau ar gyfer teithiau a llwybrau dydd, ar yr arfordir ac yn y mewndir, y gallwch chi ac aelodau blewog o'ch teulu eu mwynhau gyda'ch gilydd.\nAr fore clir cewch weld golygfeydd godidog cyn belled i'r gorllewin ag Ynys Bŷr, draw i Ynys Wair, ac yna draw i Benrhyn Gŵyr. Yn 13km o hyd, mae traeth hiraf Cymru yn ffefryn gyda thorheulwyr, nofwyr a cherddwyr fel ei gilydd.\nMae pentref prydferth Llansteffan yn swatio rhwng glannau Aber Tywi a bryniau tonnog Sir Gaerfyrddin. Mae'n werth ymweld â thywod euraidd y prif draeth a childraeth diarffordd Bae Scott, pa bynnag adeg o'r flwyddyn yw hi.\nYn sefyll yn uchel ar graig galchfaen fawr uwchlaw Afon Cennen, mae silwét dramatig Carreg Cennen yn amlwg am filltiroedd lawer ac oddi yno ceir golygfeydd panoramig 360 gradd dros gefn gwlad godidog Sir Gâr.\nByddwch yn cael eich croesawu gan 1.5 km o dywod eang gwag, gyda thyrrau tywodfaen yn sefyll mewn pyllau llanw isel sy'n gyforiog o bysgod bach a berdys, yn ogystal â golygfeydd o Ynysoedd Sgogwm a Gateholm.\nGelwir yr ardal yn Benrhyn Pencaer, er nad yw'n benrhyn mewn gwirionedd. Gyda'r môr ar ddwy ochr iddo a rhes o fryniau isel ar yr ochr fewndirol, mae'n rhoi'r teimlad o fod ar wahân i weddill y byd, yn y ffordd orau bosibl.\nCyrchfan wyliau glan môr boblogaidd, sy'n adnabyddus am ei theithiau cychod i chwilio am ddolffiniaid, traethau sydd wedi ennill gwobr ac amrywiaeth o chwaraeon dŵr.\n*Ni chaniateir cŵn ar rannau o'r traeth rhwng 1 Mai a 30 Medi\nMae tarddle Afon Teifi, un o'r afonydd hiraf yng Nghymru, i'w ganfod yng ngogledd Ceredigion. Y grŵp hudolus hwn o lynnoedd rhewlifol dwfn yw'r lle perffaith i gilio oddi wrth brysurdeb bywyd bob dydd.\nMae gan dref hanesyddol Ardmore draeth tywodlyd hyfryd ger canol y pentref. Mae'r traeth eang hwn yn boblogaidd gyda theuluoedd oherwydd y dyfroedd ymdrochi diogel sydd yno.\nMae Tro Cerdded Dolen Coumshingaun yn llwybr cymedrol 7.5km o hyd o amgylch crib a llwyfandir yr amffitheatr naturiol hon, lle cewch olygfeydd syfrdanol o'r llyn tywyll 365 metr islaw. Pan fydd yn glir, gallwch weld cyn belled â Phont Afon Suir yn Ninas Waterford a Hook Head yn Swydd Wexford.\nMae'r traeth hwn yn ymestyn dros 11km o Raven Point i Ballyconigar, ger Blackwater. Mae'n enwog am ei dywod meddal, ac mae'r twyni gwasgarog a'r flanced ddiddiwedd o foresg yn atynfa i fywyd gwyllt ac i'r ymwelwyr sy'n cael pleser mawr wrth rolio i lawr!\nHwn yw goleudy gweithredol hynaf y byd, sydd wedi sefyll am dros 800 mlynedd. Mae mis Tachwedd yn nodi dechrau'r tymor gwylio morfilod oddi ar Hook Head. Yn ôl yng ngaeaf 2010, roedd adroddiadau bod nifer o forfilod asgellog a morfilod cefngrwm wedi'u gweld oddi ar yr arfordir yn Hook Head.\nThree Mile Water ym Mae Brittas yw un o'r eangderau gorau o draeth ar arfordir y dwyrain a chredir mai yma y glaniodd San Padrig gyntaf yn Iwerddon. Heb unrhyw bentiroedd i amharu ar rythm tyner y tonnau wrth iddynt dorri ar y tywod, mae'r traeth 5km o hyd hwn yn fan delfrydol i ymdrochi, hwylio a cherdded.\nFel ardal sy’n gysylltiedig â’r diwydiant mwyngloddio copr, anfarwolwyd y dyffryn gan Thomas Moore yn y gân ‘The Meeting of the Waters’. Y dyfroedd dan sylw yw afonydd Avonmore ac Avonbeg, sy'n cwrdd tua 2 filltir o bentref Avoca. Mae hefyd yn nodi man cychwyn tro cerdded esmwyth ar hyd gwaelod y dyffryn.\n*Rhaid cadw cŵn ar dennyn\nYn Llyn y Fan Fach ym mhen gorllewinol Parc Cenedlaethol Bannau Brycheiniog byddwch yn dod o hyd i lyn rhewlifol hudolus.\nDethlir y darn hwn o draeth 11km o hyd am ei hanes o dorri record cyflymder tir.\n*Ni chaniateir cŵn ar ardal Baner Las y traethau rhwng 1 Mai a 30 Medi


Goruwchwyliwr Dosbarth Cyfrwng Cymraeg mewn Ysgol Uwchradd yng Nghaerdydd : ND Education Recruitment\nJob Ref: MW004\nSalary: £70 y dydd\nI gychwyn – cyn gynted a phosibl\nHyd – gwaith cyflenwi parhaus\nCyfeirnod y swydd – MW004\nCyflog – £70 y dydd\nMae New Directions Addysg yn chwilio am Oruwchyliwr Dosbarth i weithio mewn ysgolion uwchradd yn ardal Caerdydd a’r Cylch. Mae’r gallu i siarad Cymraeg yn hanfodol. Bydd elfen o rheoli ymddygiad a disgyblu yn rhan o’r swydd felly byddai’r ymgeisydd delfrydol yn meddu ar sgiliau rhyngberthnasol gwych ac ar sgiliau rheoli hefyd. Gall New Directions gynnig hyfforddiant arlein ‘Goruchwylio Dosbarth’ a ‘Rheolaeth Dosbarth’ i’r ymgeisydd llwyddiannus.\nByddwch yn gyfrifol am;\nYmgymryd a goruchwyliaeth dosbarth gyfan yn ystod absennoldeb athro dosbarth\nAdrodd nol am unrhyw anawasterau i’r athro dosbarth\nGosod gwaith cartref a osodwyd gan yr athro dosbarth\nCynorthwyo athrawon dosbarth a chynorthywo gyda gwaith gweinyddol yn ol y gofyn.\nMae’r rol yma’n berffaith i rhywun sydd yn chwilio i ddatblygu ei ph/brofiad ymhellach ym myd addysg h.y. cynorthwy-ydd dysgu neu ddarpar athro heb gymhwyster TAR. Byddwn hefyd yn ystyried ymgeisydd sydd a phrofiad o weithio a phobl ifanc neu hyfforddi chwaraeon ienctid.\nGall weithio fel goruwchwyliwr dosbarth fod yn hynod foddhaol ond gall fod yn arbennig o annodd hefyd.\nMae disgwyl i chi fod yn unigolyn cyfrifol iawn ond fe fydd athro gerllaw ar bob adeg.\nGoruwchwilio a marcio profion dosbarth.\nArolygu gwaith cynorthwydd dosbarth.\nArsylwi ar ddisgyblion a chyfrannu at gofnodion y disgyblion.\nMarcio elfennau o waith dosbarth a gwaith cartref o dan oruwchwyliaeth athro dosbarth.\nBeth gallwch ddisgwyl gan New Directions Addysg?\nRheolwr Cyfri personol\nGwaith cyflenwi cyson ac amrywiol\nGraddfa dal gystadleuol\ny posibilrwydd o waith hir-dymor\nSwyddfeydd dros y DU\nEnw da ym myd addysg a’r diwydiant recriwtio\nCysylltwch a New Directions Addysg am fwy o wybodaeth ynglyn a’r swydd hon ar 02920 827588.


Tragic fire at Acrefair highlights the importance of electrical safety and smoke alarms - Newyddion - Gwasanaeth Tân ac Achub Gogledd Cymru\nTragic fire at Acrefair highlights the importance of electrical safety and smoke alarms\nTân trasig yn Acrefair yn amlygu pwysigrwydd diogelwch trydanol a larymau mwg\nPostiwyd 20/11/2018 14:06:26\nMae peryglon tanau trydanol yn cael eu hamlygu yn dilyn tân mewn eiddo yn Acrefair, ger Wrecsam dros y penwythnos lle bu farw dynes yn anffodus.\nMae’r rhybudd hwn yn cyd-fynd ag Wythnos Diogelwch Tanau Trydanol (19-25 Tachwedd),ac mae’r tri gwasanaeth tân ac achub yng Nghymru wedi ymuno i hyrwyddo ymgyrch newydd sydd yn canolbwyntio ar ddiogelwch cyfarpar trydanol yn y cartref.\nCafodd criwiau o Johnstown a Wrecsam eu galw at dân mewn tŷ yng Ngwynant, Acrefair am 00.52 o’r gloch ddydd Sul Tachwedd 18fed. Fe ddefnyddiodd y criwiau bedair set o offer anadlu a dwy bibell dŵr i daclo’r tân a achosodd ddifrod tân i 30% o’r gegin, difrod gwres difrifol i weddill y gegin a difrod mwg 100% drwy weddill yr eiddo.\nCafodd dyn a dynes eu cludo i’r ysbyty ond yn anffodus bu farw’r ddynes yn ddiweddarach.\nCredir bod y tân wedi ei achosi gan broblem drydanol yn neu yn agos at yr oergell.\nMeddai Justin Evans, Pennaeth Diogelwch Cymunedol ar gyfer Gwasanaeth Tân ac Achub Gogledd Cymru: “ Rwyf yn cydymdeimlo’n ddwys gyda theulu a ffrindiau’r rhai a oedd yn rhan o’r digwyddiad trasig hwn.\n“Mae’r tân yma’n dangos pa mor beryglus ydi tanau trydanol - fe allant ddigwydd unrhyw bryd, yn unrhyw le.\n“Dim ond ddoe roeddem yn lansio ein hymgyrch newydd i amlygu pwysigrwydd defnyddio nwyddau gwyn yn ddiogel fel rhan o Wythnos Diogelwch Trydanol.\n“Ein cyngor ydi byddwch mor barod â phosibl rhag tân, drwy sicrhau bod gennych larymau mwg gweithredol yn eich cartref a sicrhau bod gennych lwybrau dianc clir er mwyn eich galluogi chi a’ch teulu i fynd allan o’ch cartref mor gyflym â phosib.”\n"Dyma gamau syml y gallwch chi eu cymryd i’ch helpu i atal tân trydanol yn eich cartref. Maent yn cynnwys:\n- PEIDIO â gorlwytho socedi\n- GWIRIO gwifrau yn rheolaidd rhag ofn eu bod wedi gwisgo neu dreulio\n- TYNNU Plygiau cyfarpar pan nad ydych yn eu defnyddio\n- CADW Cyfarpar yn lân ac mewn cyflwr gweithredol da\n- DATOD lidiau estyn yn llawn cyn eu defnyddio.\n- DILYN cyfarwyddiadau’r gwneuthurwr ar ddefnyddio ac edrych ar ôl eich cyfarpar. Cofrestrwch eich cyfarpar yn www.registermyappliance.org.uk, er mwyn i wneuthurwyr allu cysylltu gyda chi os oes nam ar y cyfarpar, neu os caiff y cyfarpar ei alw’n ôl. Mae cyngor pellach gan wneuthurwyr ar ddiffygion, neu gyfarpar sydd wedi cael eu galw’n ôl, ar gael ar wefan Electrical Safety First www.electricalsafetyfirst.org.uk\n“I gael gwybod mwy am ein hymgyrch Diogelwch Nwyddau Gwyn ac i roi cynnig ar ein cyfrifiannell ‘ampau’ ar ein gwefan ac ar ein tudalen Facebook – ewch i www.gwastan-gogcymru.org.uk am ragor o wybodaeth.”\nTanysgrifiwch am ddiweddariadu ebost yma


Gwaith Paratoi yn erbyn Llifogydd yn Sandycroft\nErs i gymunedau yn Sir y Fflint deimlo effaith Storm Christoph, mae’r Cyngor wedi bod yn gweithio gydag asiantaethau cyfrifol eraill, sef Dwr Cymru a Chyfoeth Naturiol Cymru, i sicrhau bod y systemau draenio sy’n gwasanaethu’r ardaloedd hyn yn gweithio’n iawn ac yn cael eu cynnal.\nMae gwaith parhaus wedi ei gynnal ers dechrau’r gwanwyn yn ardal Sandycroft yn benodol i wneud yn siwr fod y systemau draenio priodol yn yr ardal wedi cael eu gwirio a’u cynnal er mwyn sicrhau eu bod yn gweithio i’w llawn botensial.\nMae elfen olaf y gwaith hwn, a’r un fwyaf arwyddocaol, ar fin cychwyn gan fod y Cyngor wedi bod yn cydweithio gyda Chyfoeth Naturiol Cymru er mwyn cynorthwyo i ddatblygu rhaglen waith i lanhau a chynnal y brif afon a elwir yn Ddraen Gogleddol Pentre. Mae hyn yn cynnwys archwilio a glanhau hyd sylweddol o geuffosydd y cwrs dwr o dan Ffordd Caer (tua 1000 metr o geuffosydd) yn ogystal â gwaith tebyg i glirio rhannau ffosydd agored y brif afon.\nMae’r gwaith paratoi gan Gyfoeth Naturiol Cymru eisoes wedi dechrau, gyda gwaith wedi ei wneud dros yr wythnos ddiwethaf i glirio llystyfiant ger rhannau’r ffosydd agored. Yna bydd y ffosydd yn cael eu clirio dros yr wythnosau nesaf a daw contractwyr arbenigol i weithio ar geuffosydd Draen Gogleddol Pentre.\nDisgwylir i’r gwaith hwn gymryd rhwng 4 a 6 wythnos a gallai hyn amharu rhywfaint ar y traffig yn lleol gan y bydd angen rheoli’r traffig ar Ffordd Caer er mwyn sicrhau amodau gwaith diogel.\nDywedodd y Cynghorydd Christopher Bithell, Aelod Cabinet Cynllunio a Gwarchod y Cyhoedd:\n“Mae’r gwaith hwn yn nodi’r cam olaf pwysig yn y gwaith a wneir ar y cyd rhwng y Cyngor a’r asiantaethau eraill i sicrhau bod y systemau draenio yn yr ardal hon yn gweithio’n iawn, er mwyn sicrhau bod gan y gymuned gymaint o amddiffyniad â phosibl rhag llifogydd, wrth i dymor y gaeaf agosáu.”


Graddio gyda chyfeireb\nAr ôl i chi greu cyfeireb a’i chysylltu ag asesiad neu drafodaeth, gallwch ei defnyddio ar gyfer graddio. Mae'r dudalen aseiniad, prawf neu drafodaeth yn dangos y gyfeireb y gwnaethoch chi ei dewis. Gallwch gysylltu un gyfeireb yn unig â phob eitem.\nOs ydych wedi galluogi graddio cyfochrog, ni allwch chi neu’ch myfyrwyr weld cyfeirebau ac anodiadau graddwyr yn ffeiliau myfyrwyr. Mae myfyrwyr ond yn gweld y cyfeirebau ac anodiadau mae’r graddwr terfynol—sef y cysonwr—yn eu darparu.\nDewiswch y ddolen Cyflwyniadau i ddechrau graddio. Ar y dudalen Cyflwyniadau, dewiswch enwau'r myfyrwyr i gyrchu eu cyflwyniadau unigol a’r gyfeireb.\nAr dudalen cyflwyniad y myfyriwr, mae'r bilsen gradd yn dangos eicon cyfeireb. Dewiswch y bilsen gradd i agor y gyfeireb yn y panel wrth ymyl gwaith y myfyriwr. Mae maen prawf cyntaf y gyfeireb yn ehangu fel y gallwch ddewis sgôr lefel cyflawniad.\nWrth i chi ddewis lefel cyflawniad, bydd pilsen gradd y gyfeireb yn diweddaru, bydd y maen prawf yn cwymp, a’r maen prawf nesaf yn ehangu.\nGallwch roi adborth ar gyfer meini prawf unigol i fyfyrwyr gan ddefnyddio'r blwch testun. Nid oes cyfyngiad ar y nifer o nodau wrth roi adborth. Mae'r golygydd yn olygydd testun plaen.\nDewiswch y ddolen Dewis gwerth i gwympo ac ehangu unrhyw faen prawf. Ar ôl i sgôr ymddangos ar gyfer maen prawf, dewiswch y bilsen sgôr i ehangu’r maen prawf eto.\nRhagor am bils graddau\nCedwir sgôr y cyfarwyddyd a'r adborth yn awtomatig wrth i chi wneud dewisiadau. Dewiswch yr X i gau panel y cyfarwyddyd. Bydd y radd rydych yn ei neilltuo â’r cyfarwyddyd yn ymddangos ar dudalen cyflwyniad y myfyriwr ac yn y llyfr graddau.\nAr gyfer cyfarwyddiadau amrediad-canran, mae gan bob lefel o gyrhaeddiad amrediad o werthoedd. Pan fyddwch yn graddio, dewiswch y lefel ganran briodol am lefel benodol o gyrhaeddiad. Mae’r system yn cyfrifo’r pwyntiau a enillwyd drwy luosi pwysau gan ganran gyrhaeddiad gan bwyntiau’r eitem.\nAr dudalen cyflwyniad y myfyriwr, dewiswch yr eicon adborth i agor y panel Adborth, teipiwch nodiadau ac adborth ar gyfer y myfyriwr, a’u cadw. Gallwch roi adborth ar gyfer meini prawf unigol i fyfyrwyr gan ddefnyddio'r blwch testun ym mhob maen prawf. Nid oes cyfyngiad ar y nifer o nodau wrth roi adborth. Mae'r golygydd yn olygydd testun plaen. Pan fyddwch yn barod i fyfyriwr weld y radd, agorwch y ddewislen a dewiswch Cyhoeddi. Os ydych am roi cynnig arall i fyfyriwr, dewiswch Dileu a bydd y cyflwyniad yn cael ei ddileu’n barhaol.\nGallwch ddychwelyd i’r eitem ar unrhyw adeg i newid y radd, hyd yn oed ar ôl i chi ei chyhoeddi.\nAr ôl i chi ddefnyddio cyfeireb ar gyfer graddio, ni allwch ei olygu, ond gallwch wneud copi y gallwch ei olygu a’i ailenwi.\nGwedd myfyriwr o’r cyfarwyddyd\nAr ôl i chi raddio eitemau a chyhoeddi’r canlyniadau, gall myfyrwyr weld eu sgoriau ar eu tudalennau graddau neu yn y ffrwd gweithgarwch. Gallant hefyd gyrchu eitem wedi’i graddio ar y dudalen Cynnwys y Cwrs i adolygu eu cyflwyniadau, y gyfeireb, eich adborth, a’u graddau.\nRhagor am aseiniadau a’r ffrwd gweithgarwch\nPan fydd myfyrwyr yn edrych ar eu cyflwyniadau wedi’u graddio, gallant ddewis y bilsen radd i agor y gyfeireb ochr yn ochr â’u gwaith. Gall myfyrwyr ehangu maen prawf unigol i adolygu’r lefelau cyflawniad. Fe amlygir y lefelau cyrhaeddiad a ddyfarnwyd.\nGwrthwneud graddau cyfarwyddyd\nMae graddau gwrthwneud yn raddau rydych yn eu haseinio â llaw, er enghraifft, os ydych yn teipio yn y bilsen gradd yn y llyfr graddau. Mae label gwrthwneud yn ymddangos wrth ymyl y radd. Gallwch hefyd wrthwneud pob maen prawf unigol.\nYn y bilsen gradd, gallwch deipio gwerth rhifol o ddim mwy na phum digid. Gallwch gynnwys dau ddigid ychwanegol ar ôl y pwynt degol.\nAr dudalen Cyflwyniadau y myfyriwr, gallwch ddewis Dadwneud Gwrthwneud wrth ymyl y bilsen radd a chaiff y label gwrthwneud ei thynnu. Ymddengys y radd flaenorol neu gallwch ddefnyddio'r gyfeireb i raddio.\nGraddau a gyhoeddwyd\nOs ydych yn dewis cyhoeddi graddau ac yna gwrthwneud y graddau hynny, mae’r graddau wedi’u newid yn ymddangos i fyfyrwyr. Os byddwch chi’n dileu gradd rydych chi wedi’i chyhoeddi yn llwyr, ni fydd myfyrwyr bellach yn gweld gradd am yr eitem. Bydd yr eitem yn dychwelyd i statws “heb ei raddio”. Ar ôl i chi neilltuo graddau newydd, bydd angen i chi gyhoeddi’r graddau hynny eto.\nCysylltu cyfarwyddyd ar ôl dechrau graddio\nOs ydych wedi neilltuo graddau, ac wedyn yn penderfynu cysylltu cyfarwyddyd, ystyrir unrhyw raddau rydych wedi’u neilltuo eisoes yn raddau gwrthwneud. Yn y llyfr graddau, mae'r label gwrthwneud yn ymddangos wrth ymyl y gradd.\nYn y panel Manylion Cyfeireb, gallwch ddewis ailraddio unrhyw gyflwyniadau wedi’u graddio gyda’r gyfeireb gysylltiedig newydd. Pan fyddwch yn dewis ailraddio gyda’r gyfeireb, bydd y gyfeireb yn dod yn weithredol, a gallwch ei defnyddio i ddarparu graddau. Bydd y graddau newydd yn ymddangos yn y llyfr graddau a dilëir y label gwrthwneud.


Ap newydd ar gyfer cleifion cemotherapi – MônFM\nHome / Cymraeg • MônFM • Newyddion / Ap newydd ar gyfer cleifion ce …\nMae meddygon yn Ysbyty Gwynedd yn profi ap ffôn clyfar fel rhan o dreial clinigol i helpu cleifion i aros mor ddiogel ag sy’n bosibl yn ystod eu triniaeth cemotherapi.\nMae cleifion sydd wedi cael gwahoddiad i gymryd rhan yn y treial ”Fy Nghadw’n Ddiogel” yn defnyddio’r ap i’w helpu i gymryd y camau cywir petai cymhlethdodau yn codi yn ystod eu triniaeth.\nMae Glynnis Gaines, o Landudno, sydd yn cael cemotherapi ar hyn o bryd ar ôl cael diagnosis o ganser yn defnyddio’r ap gyda’i gŵr, Alan.\nDywedodd: ”Pan ofynnwyd i mi os oeddwn eisiau cymryd rhan yn y treial nid oeddwn yn rhy siŵr i ddechrau gan nad wyf yn dda iawn gyda thechnoleg!”\n”Nid oeddwn yn disgwyl i’r ap fod mor hawdd ei ddefnyddio ac mae’n wych bod fy ngŵr yn gallu cael yr ap ar ei ffôn hefyd. Mae’n gallu gwneud yn siŵr fy mod yn ei ddefnyddio bob dydd i gofnodi sut wyf yn teimlo sydd wir yn rhoi sicrwydd i mi yn ystod fy nhriniaeth.”\nMae gofyn i gleifion ateb swm penodol o gwestiynau trwy’r ap bob dydd, pethau fel os ydynt yn teimlo’n fyr o wynt neu os oes ganddynt boen yn eu brest, ac mae eu ‘bydi’ dewisol yn cael rhybudd i roi gwybod iddynt fod y pethau hynny wedi cael eu cofnodi.\nCynlluniwyd yr ap gan Derick Murdoch, o Galactig, a ddatblygodd yr ap i helpu ei fam a oedd yn cael cemotherapi: ”Ychydig ar ôl i fy mam gael diagnosis o ganser, dechreuom weithio ar yr ap. Yn ystod y datblygiad roeddwn yn gallu defnyddio un o’i brif gysyniadau – bod ‘diogelwch cleifion yn rhwydwaith.”\n”Roedd gwneud rhestr wirio o bell yn fy ngalluogi i gymryd rhan yng ngofal fy mam er ei bod yn gannoedd o filltiroedd i ffwrdd.”\nDywedodd Dr Anna Mullard, Oncolegydd Meddygol Ymgynghorol ar Ward Alaw yn Ysbyty Gwynedd, ei bod wedi cael adborth cadarnhaol gan y cleifion sy’n cymryd rhan yn y treial hyd yn hyn.\n”Yma ar Ward Alaw rydym yn cymryd rhan mewn nifer o dreialon clinigol, a bydd rhai ohonynt yn cael eu rhoi ar waith mewn arfer cyffredinol ac eraill ddim gan ddibynnu ar ganlyniad yr astudiaeth. Hyd yn hyn mae’r treial hwn yn cynnig yr ap i 50 claf ar hyn o bryd ac rydym wedi cael adborth cadarnhaol gan y rheiny sy’n ei ddefnyddio.”\n”Mae’r ap yn helpu i adnabod os oes angen cymorth ar gleifion petaent yn cael unrhyw gymhlethdodau gyda cemotherapi, rhywbeth y mae llawer o gleifion yn ei gael. Mae ffrindiau a theulu yn aml yn gallu adnabod pan na fydd eu hanwyliaid yn teimlo fel eu hunain a gall yr ap hwn eu helpu i wybod pryd i ofyn am gymorth a dod i’r ysbyty.”\n”Mae’r astudiaeth ‘Fy Nghadw’n Ddiogel’ yn rhoi cyfle i ni archwilio p’un ai y bydd y math hwn o dechnoleg o fudd i gleifion a’u gofalwyr.”\nMae Dr Chris Subbe, Ffisigwr Ymgynghorol ac Uwch Ddarlithydd Clinigol mewn Meddygaeth Lem a Gofal Critigol yn yr Ysgol Gwyddorau Meddygol ym Mhrifysgol Bangor, sydd wedi bod yn unigolyn allweddol o ran gyrru technoleg newydd i ofal iechyd yn Ysbyty Gwynedd hefyd yn rhan o’r astudiaeth.\nDywedodd Dr Subbe, Prif Ymchwilydd yr astudiaeth: ”Gall triniaethau canser godi ofn a bydd gan lawer ohonynt ychydig o sgil effeithiau.”\n”Mae’n arfer cyffredin yn barod i feddygon a nyrsys wirio sgil effeithiau triniaethau canser gyda chleifion ond mae ymchwilwyr yn Uned Alaw yn awr yn ehangu hyn i alluogi cleifion a’u gofalwyr i fod yn fwy ymwybodol o’r sgil effeithiau posibl pan fyddent gartref.”\n”Mae gan dechnoleg rôl gynyddol mewn gofal iechyd ac mae’r ap hwn yn ein helpu ni i gydweithio â chleifion i geisio’u cadw’n fwy diogel yn ystod eu triniaeth.”\nYr oedd modd creu’r ap drwy gyllid gan Gofal Canser Tenovus sy’n falch o glywed bod cleifion yn ymateb yn dda i’r astudiaeth.\nEr mwyn dathlu’r astudiaeth hon cynhelir digwyddiad gyda chleifion, teuluoedd, ymchwilwyr a chwmnïau technoleg yn Neuadd Reichel ym Mangor ar 23 Mai a 24 Mai.\nDywedodd Dr Tim Banks, Pennaeth Ymchwil Gofal Canser Tenovus: ”Trwy’r ymchwil rydym yn ei ariannu rydym yn ceisio dod o hyd i ffyrdd newydd o roi diagnosis o ganser, ffyrdd gwell o’i drin, ac i wneud bywyd yn haws i bobl sy’n byw â chanser heddiw.”\n”Rydym yn falch iawn o glywed adborth mor gadarnhaol yn barod am yr ap ‘Fy Nghadw’n Ddiogel’ ac yn edrych ymlaen at weld y canlyniadau’n llawn ar ôl cwblhau’r ymchwil.”\n”Rydym wir yn edrych ymlaen at y digwyddiad y mis hwn, ac un o sêr y rhaglen yw Elin Haf Davies, cyn-nyrs paediatrig sydd wedi rhwyfo ar draws yr Iwerydd ac wedi sefydlu eich chwmni ei hun sy’n helpu ymchwil ar gyfer cleifion â chyflyrau prin.”\nCarcharu dynes am yrru dan waharddiad


Dewch i gwrdd â'n Llysgenhadon Digidol - Prifysgol Abertawe\nOs ydych yn dilyn sianeli cyfryngau cymdeithasol y Brifysgol, byddwch yn barod i weld ein tîm newydd o Lysgenhadon Digidol myfyrwyr yn ymddangos ar eich sgriniau!\nMae'r tîm yn gyfrifol am greu tomen o gynnwys cyffrous i fyfyrwyr trwy fideo, blogiau a ffotograffiaeth. Dysgwch fwy am fywyd ym Mhrifysgol Abertawe trwy lygaid ein myfyrwyr…\nHei! Fy enw I yw Wayne ac rwyf yn y drydedd flwyddyn yn astudio Mathemateg. Rwyf wrth fy modd â chwaraeon, bwyd a ‘positive vibes’! Rwy’n mwynhau bywyd yn Abertawe yn fawr, yn ogystal â’r cyfryngau, a drwy gyfuno’r ddau rwy’n gobeithio dod a chynnwys gwych llawn gwybodaeth defnyddiol ac egni cadarnhaol. Welai chi o gwmpas!\nHaia! Mikaela ydw i, myfyrywr cyfrifadureg sydd hefyd yn rhedeg sianel YouTube. Rwy’n angerddol am greu a golygu cynnwys sy’n canolbwyntio ar vlogio, bod yn LHDT a bywyd prifysgol. Rwy’n gyffroes iawn yn fod yn lysgennad digidol ac ni allaf aros I wneud y gorau o’r cyfle hwn!\nHelo, fy enw I yw Mitchelle Wairimu, rwy’n astudio Peirianneg Gemegol ac yn dod o Kenya. Rwyf wrth fy modd â phopeth sy’n ymwneud â ffotograffiaeth a fideorgaffeg, ceir a theithio. Rwy’n mwybhau rhannu fy mhrofiadau gydag eraill ac rwy’n gobeithio ysbrydoli rhywun yn rhywle i ddod yn fersiynau gwell o’i hunain.\nHelo! Fy enw i yw Becka. Pan nad ydw i’n ffilmio fideos ar gyfer fy sianel YouTube (PlanetBecka), rydw i hanner ffordd i fyny wyneb craig neu’n dal ton ar draethau’r Gwŷr. Mae fe mhrofiad fel ffotograffydd ynghyd â fy angerdd am fyw bywyd myfyriwr i’r eithaf, wedi fy mharatoi’n dda ar gyfer y rôl unigryw hon. Bydd y cyfle hefyd yn fy ngalluogi i gyfleu fy egni a fy nghariad at yr hyn sydd gan y Brifysgol i’w gynnig i fyfyrwyr presennol a darpar fyfyrwyr.\nOla ydw i, myfyriwr Economeg ym Mhrifysgol Abertawe. Man gen i ddiddordeb mewn marchnata cyfryngau cymdeithasol. Rwyf wrth fy modd yn siarad â phobl ar Instagram am fy anturiaethau fel myfyriwr rhyngwladol a hefyd yn ymddiddori mewn ffotograffiaeth. Rwy’n mwynhau tynnu lluniau o fwydydd fegan, natur a phobl.\nHelo, fy enw i yw Hongyu (Howard). Rwy’n fyfyriwr Ôl-radd yn astudio Cyfathrebu, Ymarfer Cyfryngau Creadigol a Chysylltiadau Cyhoeddus. Rwy’n angerddol am bopeth yn ymwneud â bwyd, cyfryngau cymdeithasol. Codi pwysau a choffi! Os welwch chi fi ar gampws, dewch i ddweud helo!\nHei! Claire ydw i, myfyriwr meddygaeth mynediad graddedig ac rwy'n ymddiddori mewn pob math o chwaraeon. Gan fy mod yn fyfyriwr meddygol, rwy'n mwynhau cadw'n heini a defnyddio'r cyfleusterau sydd gan Abertawe i'w gynnig i gadw'n heini yn yr awyr agored. Rwyf wrth fy modd bod cyfryngau cymdeithasol yn caniatáu i bobl gael eu hysbrydoli, cymell ei gilydd ac i ddarganfod pethau newydd!\nShwmae! Alpha ydw i ac rwy’n astudio’r Gymraeg. Edrychaf ymlaen at rannu gwybodaeth am fywyd myfyriwr a’r darpariaethau cyfrwng Cymraeg ym Mhrifysgol Abertawe gydag eraill wrth fod yn llysgennad digidol.\nWah Gwaan? (Beth sy’n digwydd?). Lanvell Blake ydw i, Myfyriwr MSc. Iechyd Cyhoeddus a Hybu Iechyd. Cefais fy ngeni a’n magu yn Jamaica. Rwyf hefyd yn grëwr cyd-destun ac yn guradur cynnwys.\nOes gennych chi ddiddordeb yn niwylliant y Caribî - dawns, bwyd, cerddoriaeth, partïon? Bydd fy nghynnwys Llysgennad Digidol yn rhoi blas i chi o'r Caribî, wedi'i weini ag agweddau o fywyd yn Abertawe.


Fideo - Sally: Cynllunydd Trefi\nCynllunydd Tref - Andrea\nCaiff data ystadegol ar bethau megis poblogaeth, traffig ac adnoddau lleol eu hasesu gan gynllunwyr.\nMae cynllunwyr tref yn ystyried ceisiadau am ganiatâd cynllunio. Gall y rhain fod gan berchnogion tai sy'n dymuno adeiladu estyniad.\nCrynhoi dogfen yn barod am gyfarfod.\nMae'n rhaid i'r adran gynllunio sicrhau bod cynlluniau ar gael i'r cyhoedd eu harchwilio. Ar gyfer prosiectau mawr, gall hyn olygu trefnu arddangosfeydd.\nDarllen am newyddion cynllunio ar wefan y cyngor.\nOs oes cwestiwn gan y cynllunydd am gynllun, efallai bydd yn rhaid iddynt ei drafod â chydweithwyr.\nYn y math hwn o waith y mae'n rhaid i chi fod yn drefnus.\nMae cynllunwyr tref yn penderfynu sut y gellir datblygu neu warchod y tir er lles y gymdeithas. Mae’r yrfa hon yn cynnwys llunio cynlluniau sy’n amlinellu polisïau mewn meysydd megis tai, cludiant a’r amgylchedd.\nMae’r gwaith yn ymdrin â chynllunio a ffurfio’r lleoedd lle y mae pobl yn dymuno byw, gweithio a chwarae – heddiw ac yn y dyfodol.\nFel Cynllunydd Tref, byddwch yn gwneud cynlluniau hirdymor ar gyfer datblygiad lleoedd yn y dyfodol. Rhaid i’r cynlluniau hyn ystyried gwarchod yr amgylchedd; datblygiad economaidd lleoliad; a phryderon cymdeithasol, gan gynnwys barn pobl leol.\nByddwch yn sicrhau bod lleoedd wedi’u dylunio’n dda a’u bod yn ddiogel. Maent hefyd yn sicrhau eu bod yn lleoedd dymunol i fyw a gweithio ynddynt, ac i ymweld â hwy. Yn bennaf oll, rhaid i’r lleoedd fod yn gynaliadwy: rhaid iddynt weithio i bobl nawr ac yn y dyfodol.\nOs ydych yn gweithio i awdurdodau lleol gallech fod yn ymwneud â pharatoi polisïau a chynlluniau lleol lle bydd angen siarad â phreswylwyr lleol a darparu canllawiau i Ddatblygwyr.\nMae Cynllunwyr sy’n gweithio i awdurdodau lleol hefyd yn derbyn ceisiadau sy’n ymwneud â newid defnydd lleoliad. Gallai hyn fod yn benderfyniad ar raddfa fach, megis estyniad i dy neu addasu adeilad a throi swyddfeydd yn fflatiau; neu gallai ymwneud â chynlluniau ar raddfa fawr sy’n ymwneud â defnydd preswyl, masnachol neu gymdeithasol.\nYn y sector preifat, efallai y byddwch yn:\ngweithio er mwyn cyflwyno cais ar gyfer datblygiad ar ran cleient\ncyflwyno cynlluniau ar gyfer cynlluniau mwy â gweledigaeth ehangach ar gyfer ardal\ndarparu arbenigedd cynllunio i’r llywodraeth.\nMae rhai Cynllunwyr Tref yn cyflawni rolau tebyg i gwmnïau yn fewnol – ar gyfer cwmnïau adeiladu tai, manwerthwyr neu gwmnïau cyfleustodau, gan nodi safleoedd priodol ar gyfer datblygu a chael caniatâd cynllunio.\nYn aml iawn, drwy gydweithio a thrafod sefyllfa y mae Cynllunwyr Tref o’r sectorau cyhoeddus a phreifat yn gallu sicrhau’r dyfodol gorau posibl i ardal.\nGallech weithio mewn ystod o sefydliadau eraill hefyd, gan gynnwys y llywodraeth ganolog lle byddech yn llunio polisi cynllunio lleol; asiantaethau rhanbarthol lle byddech yn amlinellu gweledigaethau priodol ar gyfer rhanbarth; elusennau neu sefydliadau anllywodraethol.\nEr mwyn bod yn Gynllunydd Tref, byddwch angen:\ndiddordeb mawr yn yr amgylchedd adeiledig a naturiol\nhyder i siarad yn gyhoeddus a gwneud penderfyniadau\ny gallu i gwblhau gwaith o fewn terfynau amser\nsgiliau trefnu da, gan fod y gwaith yn gallu bod yn amrywiol\ngallu egluro materion yn glir, yn llafar ac yn ysgrifenedig\ndiddordeb mewn daearyddiaeth\nGyda phrofiad: £34,000 - £39,000\nMae’r rhan fwyaf yn gweithio tua 35-40 awr, o ddydd Llun i ddydd Gwener. Fodd bynnag, mae’n bosibl y byddwch yn cychwyn yn gynnar ac yn gorffen yn hwyr ac efallai y bydd angen i chi weithio ambell benwythnos.\nYn draddodiadol, mae’r rhan fwyaf o Gynllunwyr Tref yn gweithio i awdurdodau lleol. Fodd bynnag, mae ystod gynyddol amrywiol o rolau ar gyfer Cynllunwyr Tref mewn ymgynghoriaethau cynllunio ac amlddisgyblaethol preifat:\nsefydliadau anllywodraethol eraill\nMae cyfleoedd ar gyfer Cynllunwyr Tref i’w cael gyda chyflogwyr mewn trefi a dinasoedd ledled y DU.\nMae swyddi’n cael eu hysbysebu ar bob un o’r prif fyrddau swyddi, ar Paru Swyddi Ar-lein, yn y Ganolfan Byd Gwaith ac ar wefan swyddi LG jobs.\nLlwybr cyffredin i’r yrfa hon yw astudio ar gyfer gradd sydd wedi’i hachredu gan y Sefydliad Cynllunio Trefol Brenhinol (RTPI). Mae pynciau fel cynllunio trefol a chynllunio amgylcheddol yn ddefnyddiol.\nLlwybr arall posibl i’r yrfa hon yw drwy wneud gradd mewn pwnc cysylltiedig a’i dilyn â chymhwyster ôl-radd sydd wedi’i achredu gan yr RTPI. Bydd cyrsiau mewn maes cyffredinol fel daearyddiaeth yn ddefnyddiol. Gall hyfforddeiaeth fod yn ffordd wych o gychwyn ar yr yrfa hon. Darllenwch ein herthygl wybodaeth, 'Hyfforddeiaethau', am ragor o wybodaeth. Profiad Gwaith Byddai profiad blaenorol o weithio fel aelod o Staff Cefnogol Cynllunio Trefi o fewn adran llywodraeth leol yn ddefnyddiol iawn ar gyfer yr yrfa hon.\nYn dilyn y cam addysg, bydd arnoch angen dwy flynedd o brofiad gwaith perthnasol i ddod yn Gynllunydd Tref Siartredig.\nGall Cynllunwyr Tref profiadol fynd ymlaen i swyddi uwch.\nMae gan awdurdodau lleol set strwythuredig o reolau dyrchafiad.\nMae cymwysterau eraill yn dderbyniol yn aml fel dewisiadau eraill yn lle Safon Uwch, er enghraifft:\nCymwysterau BTEC lefel 3 (\nFodd bynnag, mae’r gofynion mynediad ar gyfer gwahanol gyrsiau’n amrywio, felly edrychwch ar wefannau colegau/prifysgolion i gael rhagor o fanylion. Mae rhai prifysgolion yn derbyn Bagloriaeth Cymru yn gywerth ag 1 Safon Uwch.\nMae sgiliau perthnasol a ddatblygwyd drwy weithio fel staff cymorth cynllunio trefol mewn adran llywodraeth leol yn ddefnyddiol.\nGall pobl brofiadol nad oes ganddynt gymwysterau academaidd ffurfiol ymgeisio i fod yn Aelodau Technegol o’r Sefydliad Cynllunio Trefol Brenhinol (RTPI). Edrychwch ar wefan yr RTPI i gael gwybodaeth am y gofynion mynediad.\nMae cymwysterau HND a HNC yn dderbyniol weithiau ar gyfer rhai cyrsiau ôl-radd, ond dim ond os oes gennych brofiad perthnasol sylweddol mewn adran gynllunio.\nMae Prifysgol Gorllewin Lloegr a Phrifysgol Dundee yn cynnig ôl-raddau mewn Cynllunio Gwlad a Thref drwy ddysgu o bell. Mae’r ddau gwrs wedi’u hachredu gan y Sefydliad Cynllunio Trefol Brenhinol.\nGall arian ar gyfer astudiaeth ôl-radd mewn cynllunio fod ar ffurf bwrsarïau a gynigir gan rai sefydliadau. Efallai hefyd y bydd cyflogwyr yn cynnig noddi myfyrwyr sy’n dilyn cyrsiau rhan-amser.\nCyfeiriad 41 Botolph Lane, London EC3R 8DL\nFfôn 020 7929 9494\nCyfeiriad Eland House, Bressenden Place, London SW1E 5DU\nFfôn 0303 4440000


Rhosyn amlflodeuog - Wicipedia\nRhywogaeth: R. multiflora\nPlanhigyn blodeuol sy'n frodorol o Hemisffer y Gogledd yw Rhosyn amlflodeuog sy'n enw gwrywaidd. Mae'n perthyn i'r teulu Rosaceae. Yr enw gwyddonol (Lladin) yw Rosa multiflora a'r enw Saesneg yw Many-flowered rose. Ceir enwau Cymraeg eraill ar y planhigyn hwn gan gynnwys Rhosyn Lluosflod.\nWedi dod o "https://cy.wikipedia.org/w/index.php?title=Rhosyn_amlflodeuog&oldid=10918776"\nNewidiwyd y dudalen hon ddiwethaf ar 11 Mai 2021, am 11:24.


Sut i ychwanegu neu symud labeli data yn siart Excel?\nWrth i chi fewnosod siart yn seiliedig ar ystod o ddata, ni ddangosir y labeli data yn y siart yn ddiofyn, felly sut allwch chi ychwanegu neu symud y labeli data yn y siart Excel? Yma bydd yr erthygl hon yn rhoi'r ateb i chi.\nYchwanegu neu symud labeli data yn siart Excel\nI ychwanegu neu symud labeli data mewn siart, gallwch wneud fel y nodir isod:\nYn Excel 2013 neu 2016\n1. Cliciwch y siart i ddangos y Elfennau Siart botwm .\n2. Yna cliciwch y Elfennau Siart, a gwirio Labeli Data, yna gallwch glicio ar y saeth i ddewis opsiwn am y labeli data yn yr is-ddewislen. Gweler y screenshot:\nYn Excel 2010 neu 2007\n1. cliciwch ar y siart i ddangos y Gosodiad tab yn y Offer Siart grŵp. Gweler y screenshot:\n2. Yna cliciwch Labeli Data, a dewis un math o labeli data yn ôl yr angen. Gweler y screenshot:


7-12didnt we have\nGAWSON NI AMSER DA!\nDathliad glan môr\ngan Alan a Laura Barker\nAddas ar gyfer y Cyfnod Sylfaen/ Cyfnod Allweddol 1\nDathlu’r profiad o gael treulio diwrnod ar lan y môr.\nAr lawer o galendrau eglwysig mae’r ail Sul ym mis Gorffennaf yn cael ei ddathlu fel Sul y Môr. Bydd digwyddiadau arbennig yn cael eu trefnu, a gwasanaethau ar y traeth mewn rhai trefi glan môr. Fe fydd y trefnyddion yn casglu arian ar gyfer mudiadau, fel Sefydliad Brenhinol y Badau Achub (RNLI), sy’n hyrwyddo diogelwch ar y môr.\nYn gefndir i’r gwasanaeth yma, fe allech chi daflunio delwedd gymwys o dref glan môr leol. Neu, fe allech chi greu arddangosfa o dywod, cregyn, bwced bach a rhaw a theganau glan môr eraill.\nFe allech chi arddangos rhai cofroddion o drefi glan môr hefyd.\nCyfeiriwch at y gwyliau haf sy’n agosáu. Efallai bydd rhai yn cael mynd am dro i rywle am y diwrnod, neu am gyfnod o wyliau hirach. Holwch oes rhai o’r plant wedi bod ar lan y môr. Ble roedden nhw wedi bod?\nCaiff pob un o’n synhwyrau eu cyffroi ar lan y môr. Gwahoddwch gymuned yr ysgol i ddod ar daith ddychmygol gyda chi i lan y môr.\n(Er mwyn annog y plant i gymryd rhan yn y cwestiynau canlynol, fe allech chi roi cyfle iddyn nhw sgwrsio gyda’i gilydd mewn parau am gyfnod byr.)\nGadewch i ni ddychmygu ein bod wedi cyrraedd (... enw lle).\nGadewch i ni fynd i lawr i’r traeth. Beth ydych chi’n gallu ei weld? (Yr haul yn disgleirio ar ddwr y môr. Llongau draw yn y pellter ar y gorwel. Plant eraill yn adeiladu cestyll tywod ac yn padlo yn y dwr. Cregyn yn cuddio yn y tywod. Creaduriaid bach yn nofio yn y pyllau rhwng y creigiau.)\nBeth ydych chi’n gallu ei glywed? (Swn y tonnau’n torri ar y lan. Swn plant yn chwarae ac yn chwerthin. Swn cerddoriaeth o’r ffair. Cri’r gwylanod.)\nBeth ydych chi’n gallu ei deimlo? (Gronynnau garw’r tywod rhwng bodiau eich traed. Yr haul cynnes. Cofiwch roi eli haul! Y dwr yn oer wrth i chi badlo trwyddo. Y tywel braf wrth i chi sychu eich hun.)\nBeth ydych chi’n gallu ei arogli? (Arogl hallt y môr a’r gwymon. Arogl hyfryd yr eli haul. Arogl coginio pysgodyn a sglodion o’r caffi gerllaw.)\nYdych chi eisiau bwyd? Beth yw eich hoff flas ar lan y môr? Pysgodyn a sglodion? Candi-fflos? Ffyn melys yr inja roc? Hufen ia?\nYdych chi’n teimlo wedi blino? Mae wedi bod yn ddiwrnod i’w gofio. Beth wnaethoch chi ei fwynhau fwyaf?\nMae treulio diwrnod ar lan y môr wedi bod yn weithgaredd poblogaidd ers yr amser pan adeiladwyd y rheilffyrdd gyntaf. Roedd dyfodiad y rheilffyrdd yn golygu bod pobl yn gallu teithio’n rhwydd i’r trefi ar yr arfordir. Y dyddiau hyn, fe fydd y rhan fwyaf o bobl yn mynd i lan y môr mewn car neu ar fws. Mae llawer o bobl yn prynu cofroddion i’w hatgoffa am y trip i lan y môr (dangoswch enghreifftiau o gofroddion os oes gennych chi rai), ac fe fydd rhai yn cadw cregyn neu gerrig crynion yr oedden nhw wedi eu casglu oddi ar y traeth.\nSut y byddwch chi’n cofio am ein taith ddychmygol ni heddiw i lan y môr? Yn bennaf, efallai, am y ffordd y gwnaeth gyffroi pob un o’n synhwyrau!\nMae glan y môr yn lle cyffrous iawn, gyda llawer o bethau yno i’w mwynhau.\nByddwch yn ddiolchgar am un trip neilltuol rydych chi’n cofio amdano, neu drip rydych chi’n edrych ymlaen ato.\ndiolch i ti am yr holl wahanol ffyrdd\nrydyn ni’n mwynhau dy fyd di -\ntrwy ddefnyddio ein gwahanol synhwyrau, gweld a chlywed,\nteimlo, arogli a blasu.\nDiolch i ti am y cyffro sydd i’w deimlo\nwrth i ni gael profiadau newydd\nac ymweld â llefydd gwahanol,\nyn agos i’n cartref ac ymhell i ffwrdd.


Health Expect 2015-2017 £20,000\nCeltic Energy Community Fund 2017 £4500\nAriannwyd y prosiect ‘Ymlaen ac Arlein’ gan arian a godwyd gan HealthExpect trwy The Health Lottery, y grant cyntaf a dderbyniodd Y Lolfa. Roedd yn cynnwys penodi gweithiwr prosiect rhan-amser, prynu tri chyfrifiadur at ddefnydd y cyhoedd, a sefydlu clybiau llyfrau, crefftau, Cymraeg, Lego a gweithgareddau eraill.\nMynydd Y Betws Community Benefit Fund 2017 £4500\nAnogodd y prosiect ymwybyddiaeth y gymuned o'r ystod lawn o adnoddau Y Lolfa trwy annog gwirfoddolwyr llyfrgelloedd a defnyddwyr llyfrgelloedd i ddefnyddio'r ystod eang o adnoddau electronig sydd ar gael, gan gynnwys e-gylchgronau, hanes teulu Ancestry, a chyfnodolion academaidd. Roedd y prosiect yn cynnwys rhaglen o farchnata cyfryngau cymdeithasol, taflenni, a sesiynau blasu, sgyrsiau a sesiynau un i un i gyrraedd y rhai yn y gymuned nad oeddent yn aelodau ar hyn o bryd.\nNational Lottery Community Fund 2018 £10,000\nAriannodd y prosiect hwn weithiwr y prosiect i ddatblygu a marchnata'r clybiau llyfrau ymhellach, hyfforddiant gwirfoddolwyr, a chyfraniad at gostau craidd.\nNPTCBC Third Sector Fund 2019 £750\nRoedd y grant hwn yn talu am rai o gostau rhedeg craidd Y Lolfa (yswiriant a band eang).\nCommunity Foundation in Wales 2019 £850\nDarparu casgliad o lyfrau hunangymorth ar iechyd meddwl yn unol â'r cynllun Reading Well (Llyfrau ar Bresgripsiwn).\nGCG Community Council 2015 £250\nCeltic Energy 2017 £200\nMike Harrison 2018 £200\nGCG Community Council 2018 £450\nGCG Community Council 2019 £1500\nNPT Youth Fund 2019 £500\nGrant i gefnogi gweithgareddau Cynllun Darllen Haf Y Lolfa, gan gynnwys llyfrau plant ar thema gwyddoniaeth a digwyddiadau a gynhelir gan wirfoddolwyr yn eu harddegau Reading Hack.\nSummer Food and Fun 2019 £500\nGrant i gefnogi gweithgareddau gwyliau haf lle gellid darparu bwyd i blant.\nNPTCBC Third Sector 2020 £1500\nRoedd y grant hwn yn talu am rai o gostau rhedeg craidd Y Lolfa (band eang) a chostau staff.


Gofod dau ddimensiwn - Wicipedia\nGofod dau ddimensiwn\n(Ailgyfeiriad oddi wrth Planau Ewclidaidd)\nMewn Mathemateg, mae gofod dau ddimensiwn (neu gofod 2-ddimensiwn) yn lleoliad geometrig lle nodir safle rhyw elfen (e.e. pwynt neu groesbwynt) gan ddau werth a elwir yn "baramedrau". Caiff ei gynrychioli'n gyffredin gan y symbol ℝ2. Mae gofod dau ddimensiwn, fel yr awgryma'r enw, yn fath o ddimensiwn.\nSystem cyfesurynnau Cartesaidd dau ddimensiwn\nGellir ystytried gofod dau ddimensiwn fel dyluniad o'r bydysawd real ar blân ac fel gofod Ewclidaidd. Gelwir y ddau ddimensiwn yn "hyd" a "lled". Mae'r term "Ewclidaidd" yn gwahaniaethu'r mannau hyn o fathau eraill a astudir o fewn geometreg fodern ac maent yn ymwneud â'r dimeniynau uwch e.e. mecaneg Lagrangaidd neu Hamiltonaidd.\n2 Mewn geometreg\n2.1 System gyfesurynnol\nMae cyfrol I - IV a VI o Elfennau gan Euclid yn ymdrin â geometreg dau ddimensiwn, gan ddatblygu cysyniadau fel tebygrwydd siapiau, Theorem Pythagoras (Gosodiad 47), hafaledd onglau ac arwynebedd, cyfochredd, swm yr onglau mewn triongl, y tri achos lle mae trionglau yn "gyfartal" (sydd â'r un arwynebedd), a nifer o bynciau perthnasol eraill.\nPrif erthygl: Plân geometrig\nPrif erthygl: Geometreg Ewclidaidd\nMewn mathemateg, mae geometreg ddadansoddol (a elwir hefyd yn "geometreg Cartesaidd") yn disgrifio pob pwynt o fewn lle (neu 'ofod') dau ddimensiwn trwy ddefnyddio dau gyfesuryn.\nDylunir dwy echelin berpendicwlar sy'n croesi ei gilydd ar y tarddiad. Maent fel arfer yn cael eu labelu x ac y. Mae lleoliad pob pwynt o fewn y gofod dau ddimensiwn yn cael ei nodi gan bâr o rifau real, gyda phob rhif yn rhoi pellter y pwynt hwnnw o'r tarddiad a fesurwyd ar hyd yr echelin perthnasol.\nSystem gyfesurynnol arall a ddefnyddir yn helaeth yw'r system cyfesurynnol polar, sy'n nodi pwynt o ran ei bellter o'r tarddiad a'i ongl o'i gymharu â phelydryn cyfeiriol.\nSystem cyfesurynnau Cartesaidd\nSystem cyfesurynnol polar\nModelu dau ddimensiwn\n↑ termau.cymru; Y Termiadur Addysg - Ffiseg a Mathemateg; adalwyd 11 Medi 2018.\nWedi dod o "https://cy.wikipedia.org/w/index.php?title=Gofod_dau_ddimensiwn&oldid=10881252"\nLast edited on 24 Chwefror 2021, at 07:53\nNewidiwyd y dudalen hon ddiwethaf ar 24 Chwefror 2021, am 07:53.


Celfyddydau Rhyngwladol Cymru | Cymru yn Ffair Lyfrau Llundain 2018\nMae saith sefydliad o Gymru sy'n gweithio'n rhyngwladol yn y sector lenyddol yn cydweithio i gynnal stondin a fydd yn arddangos y teitlau gorau yn y Gymraeg a’r Saesneg mewn mathau amrywiol o lenyddiaeth oddi wrth 11 cyhoeddwr annibynnol o Gymru. Y 7 sefydliad yw: Cyngor Celfyddydau Cymru/Celfyddydau Rhyngwladol Cymru; British Council Cymru; Llenyddiaeth ar draws Ffiniau; Llenyddiaeth Cymru; Cyfnewidfa Lên Cymru; PEN Cymru a Chyngor Llyfrau Cymru. Eu nod yw cydweithio i gefnogi awduron, cyfieithwyr, cyhoeddwyr a'r sector lenyddol yng Nghymru drwy weithgarwch rhyngwladol a gwella cyfleoedd ar gyfer masnacheiddio a chynaliadwyedd economaidd yn y sector drwy ymgysylltiad rhyngwladol. Credwn fod gan Gymru ddiwylliant llenyddol dwyieithog a chenedlaethol sy’n unigryw a nodedig a sector gyhoeddi annibynnol a ffyniannus sy'n cyfrannu at lesiant creadigol, economaidd a chymunedol Cymru sy’n fodd inni gysylltu â’r byd.\nMae’n fenter beilot yn y gobaith o gynnal presenoldeb rheolaidd i Gymru yn y ffair hon ac mewn ffeiriau rhyngwladol allweddol eraill a digwyddiadau llenyddol sy'n canolbwyntio ar y diwydiant.\nBydd y stondin yn gyfle i ymwelwyr a gweithwyr o’r diwydiant gwrdd â chyhoeddwyr a sefydliadau llenyddol blaenllaw Cymru a chymryd rhan mewn seminarau cipolwg sydd â ffocws ar Gymru, darganfod straeon newydd o Gymru a phori drwy'r llyfrau ar y stondin. Bydd hefyd yn ganolbwynt i lawer iawn o’r negodi am hawliau a thrafod prynu a gwerthu gan gymryd ysgrifennu Cymru i gynulleidfaoedd ehangach a dod â lleisiau llenyddol newydd i ddarllenwyr yma.\nUchafbwyntiau’r rhaglen fydd dathlu ugain mlynedd o Gyfnewidfa Lên Cymru a dau ddigwyddiad ar thema Cymru yng nghyfres y seminarau cipolwg i’r diwydiant. Bydd y seminar cyntaf, Cymru a'r Alban – ieithoedd brodorol Prydain mewn llenyddiaeth gyfoes, yn archwilio'r her a'r cyfle mewn ysgrifennu a chyfieithu rhai o leisiau Prydain, gan gynnwys rhai yn y Gymraeg, yr Aeleg a’r Sgoteg. Bydd Ifor ap Glyn (Bardd Cenedlaethol Cymru) mewn trafodaeth gyda’r awduron o Gymru, Alys Conran a Siân Northey, ac o’r Alban, Angus Peter Campbell a James Robertson.\nCymru a’r Realaeth Hudol Newydd ym maes Cyhoeddi i Blant fydd yr ail seminar gyda’r awduron canlynol o Gymru - Eloise Williams, Bethan Gwanas, Siwan Rosser a Catherine Fisher. Trafodant bwysigrwydd cynyddu lleisiau brodorol ym maes cyhoeddi i blant yng Nghymru yn y Gymraeg a’r Saesneg, dan gadeiryddiaeth Penny Thomas o Wasg Firefly sy’n enwog am gyhoeddi yn y maes hwn.\nCymer nifer o gyhoeddwyr Cymru hefyd ran yn y digwyddiad, Ffocws ar y Farchnad, sydd eleni’n canolbwyntio ar lenyddiaeth a diwydiant cyhoeddi yn y Baltig.\nDylunnir ac adeiledir y stondin gan y cwmni ifanc a deinamig, Ctrl Alt Design, a’r dylunwyr Ongl. Rhoddwyd y gwaith i’r ddau gwmni yn sgil proses o dendro’n agored o ystyried eu ffordd ffres o ddylunio a’u harbenigedd o weithio ar sawl prosiect celfyddydol o safon.\nMeddai’r Gweinidog dros Ddiwylliant, yr Arglwydd Dafydd Elis-Thomas: "Mae’n wirioneddol dda y caiff enghreifftiau o lenyddiaeth wych Cymru eu harddangos eleni yn Ffair Lyfrau Llundain, un o’r ffeiriau llyfrau uchaf ei bri yn y byd. Mae gan y sefydliadau sy’n cydweithio i wireddu hyn sgiliau rhif y gwlith a phrofiad hir a dwfn. Mae’n glir bod gan Gymru lawer iawn i’w ddathlu, i’w rannu a’i hyrwyddo yn ei dwy iaith. Cefnogwn i’r carn weld Cymru yn cael ei chynrychioli fwyfwy yn y dyfodol yn y ffair hon ac eraill o’u bath ar draws y byd ac mewn digwyddiadau llenyddol eraill sy’n apelio at y diwydiant llyfrau."


Mae dwy Ardd Weledigaethol o Brifysgol Glyndŵr wedi cael eu derbyn ar gyfer Sioe RHS Tatton 2010 - Wrexham Glyndwr University\nRydych chi yma: Hafan > Ynglyn a Phrifysgol Glyndwr > Canolfan newyddion a chyfryngau > Archif Newyddion > Datganiadau i’r wasg 2010 > Mae dwy Ardd Weledigaethol o Brifysgol Glyndŵr wedi cael eu derbyn ar gyfer Sioe RHS Tatton 2010\nPrifysgol Glyndŵr yn cynnal ei 3ydd Dangosiad Blynyddol o Arloesedd mewn Dysgu ac Addysgu\nMae’r Dangosiad yn rhan o’r rhaglen Tystysgrif Graddedig-Proffesiynol mewn Addysg a Thystysgrif mewn Addysg, ac yn cael ei redeg gan y Brifysgol ynghylch â’i phedwar partner rhyddfraint: Colegau Iâl, Glannau Dyfrdwy, Llandrillo a’r Amwythig.\nMae myfyrwyr y cyrsiau hyn i gyd yn addysgu yn y Sector Dysgu Gydol Oes mewn amrywiaeth o leoliadau addysgol. Daeth 75 o fyfyrwyr ynghyd mewn cyfle unigryw i arddangos eu gwaith, yng Nghanolfan Catrin Finch y Brifysgol.\nGofynnir i fyfyrwyr ysgrifennu cynnig ynghylch ‘dull arloesol o addysgu’ fel rhan o’u modiwl cwrs olaf, a rhoddodd Dangosiad Glyndŵr gyfle i’r myfyrwyr rannu mewnwelediadau o’u gwaith.\nMeddai Dr Peter Gossman, “Y nod yw cael athrawon i fod yn fwy creadigol. Mae’n llawer rhy hawdd iddynt fod yn geidwadol a di-fflach. Mae’r modiwl yn ceisio eu hannog i edrych drachefn ar ffyrdd creadigol o weithio.”\nDechreuodd y diwrnod gyda chynrychiolydd o bob sefydliad yn rhoi cyflwyniad byr am waith eu grwpiau. Yna cyflwynodd y myfyrwyr eu gwaith a manteisio ar y cyfle i holi cwestiynau i’w gilydd am eu syniadau a’u dulliau addysgu.\nTrefnwyd digwyddiadau’r diwrnod gan Arweinydd y Rhaglen Allison O’Sullivan a ddyweddodd, “Mae’r Dangosiad diweddaraf yma wedi bod yn llwyddiant ysgubol arall, gyda’r myfyrwyr yn dysgu, rhannu a mwynhau eu profiadau. Mae digwyddiadau fel hyn yn annog syniadau newydd, ac yn gwthio’r myfyrwyr i wneud ymdrech ychwanegol!”\nMae Prifysgol Glyndŵr yn cynnig nifer o gyrsiau mewn addysg, gan gynnwys y Tystysgrif Graddedig Proffesiynol mewn Addysg (PGCE) a Thystysgrif mewn Addysg, ynghyd â graddau sylfaen a graddau anrhydedd mewn Addysg a Hyfforddiant Ôl-Orfodol, gwaith chwarae, astudiaethau plentyndod a theuluoedd, ac mewn dysg a datblygiad babanod a phlant bach.


Mae aelodau Fforwm Ieuenctid Anthem yn creu fideos ar gyfer ‘Summit’ - Anthem\nMae aelodau Fforwm Ieuenctid Anthem wedi bod yn gweithio gyda thîm ‘Ymgynghorwyr Ifanc’ o fudiad Bannau, fel rhan o Summit, cynhadledd ar-lein diwydiant cerddoriaeth Cymru i bobl ifanc gan bobl ifanc www.beacons.cymru\nMae’r grŵp wedi creu sgyrsiau a digwyddiadau sy’n rhannu eu syniadau a’u meddyliau am ddiwydiant cerddoriaeth Cymru, yn ogystal â chefnogi’r gwaith y tu ôl i’r llenni fel golygu fideo a chyfieithu. Dyma rai o’r fideos a wnaethant.\nCanwr/cyfansoddwr Blank Face – Adeiladu eich Gyrfa Bortffolio\nYdych chi erioed wedi meddwl beth yw ystyr Gyrfa Bortffolio? Neu pam fod yr un enw yn ymddangos ar draws meysydd gwahanol o fewn cerddoriaeth?\nWel, rhain yw ‘hustlers’ y diwydiant cerddoriaeth, yr entrepreneuriaid sy’n prysur gwneud enw i’w hunan a ddim yn ofn rhoi syniad ar waith, gan lwyddo neu fethu.\nYmunwch ac aelod y Ffowrm Ieuenctid, Blank Face, wrth iddo roi cyngor ar sut i adeliadu gyrfa bortffolio.\nMae Blank Face yn ystyried ei hun fel mentrwr cyfresol, fel cerddor mae’n plethu llu o genres fel hip-hop, pop, soul a cherddoriaeth efengyl gyda emosiynau a feibs gwahanol. Ar ochr ei yrfa cerddorol, mae’n ddylanwadwr profiadol ar gyfryngau cymdeithasol, yn gyfansoddwr i artistiaid eraill, yn ymgynghorydd cerddorol a mwy.\nOs ydych chi eisiau ehangu eich cyfleoedd gyrfaoedd, yna dyma’r sesiwn i chi.\nGabriel Bernal – Recordio eich prosiect gydag Ableton\nMae Gabriel Bernal, neu Gabby, yn gynhyrchydd sy’n gweithio yng Nghaerdydd ac yn aelod o Fforwm Ieuenctid Anthem. Yn ei fideo ar gyfer ‘Summit’, bydd yn cymryd gwrthrychau cyffredin o amgylch ei ystafell wely ac eu troi yn offerynnau gyda’r feddalwedd Ableton.\nBydd hefyd yn dangos y pump cam i’w broses cyfansoddi a chynhyrchu: drymiau, bâs, awyrgylch, effeithiau a llais. Mae Gabby yn rhan o’r ddeuawd cynhyrchu Ageua sy’n arbrofi gyda synnau electroneg sydd wedi’u hysbrydoli gan gerddorion fel Joe Turner, Bonobo a Flume.\nCerddor/cynhyrchydd Qye – Recordio ar y Ffordd\nErioed wedi cael brên-wêf cerddorol ond yn y lle mwyaf anghyfleus neu yng nghanol nunlle?\nMae gan Kyle Jones, neu Qye, ffordd i ddatrys hyn! Mae wedi troi ei gar yn stiwdio, sy’n ei alluogi i gynhyrchu cerddoriaeth ar alw neu pan mae’r awen yn taro. Dysgwch sut mae troi eich car yn hwb creadigol. Helpwch eich ffrindiau, pan fo’n ddiogel gwneud wrth gwrs, gyda’u cerddoriaeth i chi allu cychwyn sefydlu cymunedau cerddorol.\nOs ydych yn byw yng nghanol nunlle yn nhirlun prydferth Cymru ond heb mynediad at stiwdio recordio broffesiynol, neu’r incwm efallai, gadewch i Qye ddangos sut mae gwneud hyn yn ystod ei ddigwyddiad yn ‘Summit’.


Boulogne – Hwyl A Fflag\nBeth am ddiwrnod llawn hwyl yn y parc hamdden hwn ar thema clowniau? Gallwch fentro ar reidiau dŵr, trenau cyflym a llong fawr sy'n siglo yn ôl ac ymlaen. Mae'r parc yn addas ar gyfer disgyblion iau hyd at flwyddyn 9.\nTaith dywys o gwmpas Boulogne\nRydyn ni'n argymell taith gerdded o amgylch hen dref Boulogne gyda'i rhagfuriau canoloesol, strydoedd cobls troellog, castell ac eglwys gadeiriol. Bydd tywysydd yn adrodd hanes difyr y dref brydferth hon yn Saesneg. Mae'r daith yn para awr a hanner.\nYn ystod yr ymweliad hwn, cewch ddysgu am y broses o wneud siocled, gan olrhain hanes siocled o'r cychwyn cyntaf, clywed mwy am y rysáit a gweld sut mae'n cael ei wneud â llaw yn y chocolaterie. Ac wrth gwrs, bydd cyfle i brofi'r cynnyrch a phrynu danteithion yn y siop.\nPryd o fwyd yn Boulogne\nFfordd wych o gael hoe a chael blas ar fwyd Ffrengig. Beth am Croque Monsieur neu crêpe sawrus i aros pryd? Y ffefryn lleol yw "le Welsh", fersiwn Ffrainc o'r Welsh rarebit traddodiadol! Beth am berswadio'ch disgyblion i archebu eu bwyd yn Ffrangeg?\nGallwch ymweld â chaffi Ffrengig lleol nodweddiadol i fwynhau crêpe blasus a chael cyfle i roi cynnig ar wneud eich crêpe eich hun dan lygaid gwyliadwrus y staff. Cyfle heb ei ail i ymarfer eich Ffrangeg a'ch coginio!\nMae Nausicaa yn lle unigryw lle gallwch ddarganfod bywyd y môr. Mae'n Ganolfan ddifyr, addysgiadol a gwyddonol sy'n canolbwyntio'n bennaf ar y berthynas rhwng Pobl a'r Môr. Nod y ganolfan yw codi ymwybyddiaeth y cyhoedd o bwysigrwydd rheoli'r moroedd a'u hadnoddau.\nDyma ffordd wych o gael blas ar fferm go iawn a rhyfeddu at fridiau prin o wartheg a defaid. Mae taith o'r fferm yn cynnwys ymweliad â'r beudy lle caiff y lloi eu bwydo a'r fuches ei godro. Defnyddir technegau modern i brosesu'r cynnyrch. Mae'r ymweliad yn ffordd dda o gyflwyno fferm fodern i'r rhai sy'n anghyfarwydd â'r byd amaeth ac mae'n gyfle i bawb ddysgu am ffermio cynaliadwy. Mae siop y fferm yn gwerthu cynnyrch y fferm yn ogystal â llysiau, cawsiau a chyffeithiau lleol. Gall ymwelwyr flasu llaeth neu iogwrt y fferm neu sudd ffrwythau lleol.\nDyma gyfle i ymweld â becws traddodiadol i weld sut mae bara poblogaidd Ffrainc fel y baguette a'r pain de campagne yn cael eu crasu. Cewch dreulio amser yn yr hen fecws gyda'i bopty tân coed a gweld teisennau'n cael eu pobi yn y poptai modern. Bydd cyfle i'ch grŵp roi cynnig ar wneud croissants a chael blas ar rai o'r danteithion. (Nodwch nad yw'r ymweliad hwn yn addas ar gyfer pobl ag alergedd difrifol i gnau).\n“I would highly recommend Hwyl a Fﬂag for organising your school trip. The service provided was excellent”\nJohn Jenkins - Radyr Comprehensive School\n© 2018 Hwyl a Fflag | +44 (0)29 2025 2722


Campus - Mawrth 2013 by University of Wales - issuu\nMawrth 2013 www.cymru.ac.uk/cyn-fyfyrwyr\nAdduned Cymru â€“ The Wales Pledge Pwyllgor Cyswllt Cyn-fyfyrwyr Crynodeb o Newyddion y Brifysgol Cyfnod Preswyl Cerameg yn y V&A i gyn-fyfyriwr Uno Prifysgol Cymru Cyhoeddi Enillwyr Cronfa Goffa Thomas Ellis\nCroeso gan Swyddog y Cyn-fyfyrwyr Mae nifer o ddatblygiadau ar y gweill ar hyn o bryd yn y Brifysgol ac mae’r rhifyn arbennig hwn o gylchgrawn Campus wedi’i gynhyrchu i Gynfyfyrwyr, i ategu’r wybodaeth sy’n cael ei diweddaru ar wefan y Brifysgol. Er bod y rhifyn hwn yn llai o faint nag arfer, mae’n llawn newyddion diddorol a phwysig, yn dathlu cyflawniadau ein Cyn-fyfyrwyr a rhoi'r newyddion diweddaraf i aelodau am weithgareddau'r Brifysgol. Campus yw un o’r adnoddau niferus rydym ni’n eu defnyddio i roi newyddion i’n haelodau ac fe gaiff ei anfon at dros 30,000 o Gyn-fyfyrwyr drwy ebost a phost. Mae ein haelodau’n cynnwys y rhai sydd newydd raddio, yn ogystal â’r sawl sy’n meddu ar ddyfarniad Prifysgol Cymru ers blynyddoedd lawer. Ochr yn ochr â thudalennau penodol y Cynfyfyrwyr ar y wefan, mae’n offeryn pwysig i gyfathrebu â’n Cyn-fyfyrwyr. Bydd rhifyn yr haf hwn o Campus yn cael ei gyhoeddi eleni ym mis Gorffennaf/Awst fel yn y blynyddoedd blaenorol a hoffwn wahodd aelodau i anfon unrhyw newyddion, ffotograffau neu wybodaeth am ddigwyddiadau Cynfyfyrwyr sydd ar y gweill i ni gael rhoi sylw iddyn nhw yn y rhifyn nesaf.\nrth i ni barhau drwy’r broses uno gyda Phrifysgol Cymru: Y Drindod Dewi Sant a Phrifysgol Fetropolitan Abertawe, mae Prifysgol Cymru’n ymwybodol iawn o’i hymrwymiad hanesyddol i ddiogelu amrywiaeth o weithgareddau academaidd a diwylliannol a gysylltir yn draddodiadol â’r Brifysgol. Ym mis Rhagfyr cyhoeddodd Cyngor y Brifysgol ei fwriad i sefydlu Adduned Cymru - The Wales Pledge, a fydd yn sicrhau bod yr asedau y mae’n eu dal yn parhau i fod o fudd i Gymru gyfan. Gobeithio y bydd y rhifyn hwn o Campus Yr Is-Ganghellor, yn rhoi rhagor o wybodaeth i chi am y Yr Athro Medwin Hughes datblygiadau hyn, a byddwn ni’n eich annog chi i ymweld yn rheolaidd â gwefan y Brifysgol i weld yr wybodaeth ddiweddaraf. Ceir adran ar y wefan sy’n esbonio’r holl ddatblygiadau’n ymwneud ag uno ac ad-drefnu yn fanwl, ynghyd â chyfres o gwestiynau cyffredin. Ewch i www.cymru.ac.uk/datblygiadau am ragor o wybodaeth. Fel rhan o ymrwymiad y Brifysgol i ymgynghori â’i rhanddeiliaid, rwyf yn awyddus i glywed unrhyw sylwadau a allai fod gennych chi am y datblygiadau hyn. Gallwch anfon eich barn a’ch sylwadau drwy ymweld ag adran Llais y Rhanddeiliaid ar y wefan - www.cymru.ac.uk/llaisrhanddeiliaid\nRwyf i’n gobeithio’n fawr y byddwch chi’n mwynhau darllen y rhifyn arbennig hwn o Campus, a byddwn i’n croesawu unrhyw sylwadau a allai fod gennych chi naill ai am unrhyw rai o’r erthyglau yn y cylchgrawn neu am Gymdeithas y Cyn-fyfyrwyr ei hun.\nMae’r Brifysgol yn edrych ymlaen at glywed eich barn a gobeithio y byddwch chi’n mwynhau darllen y rhifyn arbennig hwn o Campus.\nJocelyn Keedwell Swyddog Cyfathrebu (Cyn-fyfyrwyr)\nYr Athro Medwin Hughes DL DPhil DPS FRSA Is-Ganghellor\nCadw Cysylltiad Ym mis Gorffennaf 2011, anfonwyd llythyr at holl aelodau’r Cyn-fyfyrwyr yr oedd gennym ni gyfeiriadau ar eu cyfer yn eu hysbysu am ein cynlluniau i newid ein ffordd o gyfathrebu â nhw, gan ddewis, lle bo’n bosibl, cyfathrebu’n electronig drwy ebost, a gofyn iddyn nhw sicrhau bod gennym ni'r manylion cyswllt cywir iddyn nhw. Ar y pryd, gofynnom ni i Gyn-fyfyrwyr naill ai gofrestru eu cyfeiriad ebost ar y ffurflen gofrestru arlein, neu gysylltu â ffôn neu\nlythyr i’n hysbysu a fyddai’n well ganddyn nhw barhau i dderbyn unrhyw gyfathrebiad a’r cylchgrawn Cyn-fyfyrwyr drwy’r post.\neich manylion cyswllt diweddaraf a’ch cyfeiriad ebost ar y ffurflen gofrestru arlein ar dudalennau Cyn-fyfyrwyr y wefan - www.cymru.ac.uk/Cofrestru\nMae’n bwysig bod eich gwybodaeth cyswllt fwyaf diweddar a chywir gan y Swyddfa Cyn-fyfyrwyr er mwyn sicrhau eich bod yn derbyn yr holl gyfathrebu a newyddion perthnasol gan y Brifysgol.\nFel arall, os nad oes gennych chi gyfeiriad ebost, neu os byddai’n well gennych chi dderbyn unrhyw gyfathrebiad a’r cylchgrawn Cyn-fyfyrwyr drwy’r post, y cyfan sydd angen i chi ei wneud yw ysgrifennu neu ffonio’r Swyddfa Cynfyfyrwyr gyda’ch dewisiadau - ceir manylion cyswllt ar y dudalen gefn.\nOs nad ydych chi eisoes wedi gwneud hynny, gallwch wneud hyn drwy gofrestru\nn 2012, cyhoeddodd y Brifysgol ei bod yn creu Adduned Cymru The Wales Pledge. Fel ceidwad llawer o asedau academaidd a diwylliannol pwysig, drwy Adduned Cymru, bydd y Brifysgol yn sicrhau y bydd yr asedau y mae'n ei dal yn parhau i fod o fudd i Gymru gyfan. O fewn cyfnod o newid trawsffurfiol i addysg uwch yng Nghymru, drwy greu Adduned Cymru bydd y Brifysgol yn aros yn ffyddlon i'w gwerthoedd craidd gan sicrhau bod yr asedau'n gwasanaethu'r diben y'i bwriadwyd ar ei gyfer, ac yn diogelu ei hetifeddiaeth i genedlaethau’r dyfodol a Chymru gyfan. Gyda chronfa werth £6.8m, bydd yn cynnwys cyfres o drefniadau strategol a sefydlu nifer o gyrff elusennol i ddiogelu’r gwasanaethau traddodiadol a gysylltir â’r Brifysgol.\nMae’r Brifysgol yn defnyddio dulliau amrywiol i gadw cysylltiad â’i Chynfyfyrwyr ac mae’n cydnabod pwysigrwydd ceisio eu barn ar faterion sylweddol yn ymwneud â’r Brifysgol a’i Chyn-fyfyrwyr. Mae hyn yn arbennig o wir wrth i ni ystyried y newidiadau sydd ar y gweill yn y Brifysgol dros y blynyddoedd nesaf. Neuadd Gregynog\nBydd y rhain yn cynnwys: Academi Treftadaeth Cymru - a fydd yn hyrwyddo ac yn dathlu treftadaeth ddynamig Cymru, gydag ymrwymiad i ddatblygu gwaith y Ganolfan Uwchefrydiau Cymreig a Cheltaidd a Geiriadur Prifysgol Cymru. Bydd hefyd yn diogelu ac yn datblygu gwaith Gwasg Prifysgol Cymru, sydd â thraddodiad balch o wasanaethu Cymru a’i holl brifysgolion gyda chyhoeddiadau ysgolheigaidd rhagorol. Ymddiriedolaeth Gregynog - bydd hon yn diogelu Neuadd Gregynog i’r genedl, sef y tyˆ hanesyddol a gymynroddwyd i Brifysgol Cymru gan Margaret Davies o Landinam ym 1960. Caiff Gwasg Gregynog ei diogelu i’r genedl hefyd.\nYmddiriedolaeth Prifysgolion Cymru – a fydd yn diogelu’r rhoddion elusennol niferus sydd wedi’u rhoi i’r Brifysgol i’w defnyddio at ddibenion penodol dros y blynyddoedd, sydd ar hyn o bryd werth £5.5m. Etifeddiaeth Deddf Eglwysi Cymru caiff y tir sy’n weddill a ddelir mewn Ymddiriedolaeth gan y Brifysgol dan Ddeddf Eglwysi Cymru ei osod mewn Ymddiriedolaeth ar wahân.\nPwyllgor Cyswllt Cyn-fyfyrwyr\nBydd rhagor o wybodaeth am Adduned Cymru – The Wales Pledge ar gael ar wefan y Brifysgol maes o law. Ewch i: www.cymru.ac.uk/AddunedCymru\nDweud eich Dweud Fel rhan o ymrwymiad y Brifysgol i ymgynghori â’i rhanddeiliaid, mae’r Brifysgol yn awyddus i glywed unrhyw sylwadau a allai fod gennych chi am Adduned Cymru – The Wales Pledge. Gallwch anfon eich barn a’ch sylwadau drwy adran sylwadau gwefan Prifysgol Cymru - www.cymru.ac.uk/llaisrhanddeiliaid\nI gynorthwyo Datganiad o Genhadaeth Cymdeithas y Cyn-fyfyrwyr, mae’r Brifysgol yn dymuno penodi Pwyllgor Cyswllt Cyn-fyfyrwyr i weithredu fel canolbwynt i’n trafodaethau gyda’r Cynfyfyrwyr. Rhagwelir y bydd y pwyllgor hwn yn gweithredu nid yn unig fel cyfrwng i drafod dros y cyfnod hwn yn hanes Prifysgol Cymru, ond yn fwy pwysig bydd yn hyrwyddo cyswllt dwy ffordd a chyfathrebu. Bydd gan y pwyllgor newydd naw o aelodau a benodir ar sail bersonol. Bydd yr aelodau hyn yn cynrychioli rhychwant ac amrywiaeth ein cyn-fyfyrwyr gan roi ystyriaeth ddyladwy i gyfle cyfartal, cydbwysedd rhywiau, mewnbwn newydd a chydbwysedd oedran. Os ydych chi’n teimlo yr hoffech fod yn rhan o weithgareddau'r Pwyllgor Cyswllt Cyn-fyfyrwyr ewch i dudalennau Cynfyfyrwyr gwefan y Brifysgol lle ceir rhagor o wybodaeth am y pwyllgor, meini prawf aelodaeth a’r hyn a ddisgwylir gan ddarpar aelodau. I gael eich ystyried i fod yn aelod o’r Pwyllgor newydd, bydd angen i chi gwblhau'r ffurflen gyflwyno electronig. Y dyddiad cau ar gyfer derbyn ceisiadau fydd 30 Ebrill 2013. I gael rhagor o wybodaeth ewch i: www.cymru.ac.uk/PCC\nNofel Gyntaf yn Ennill Gwobr Dylan Thomas Prifysgol Cymru\nm mis Tachwedd 2012, cyhoeddwyd mai Maggie Shipstead oedd enillydd Gwobr Prifysgol Cymru Dylan Thomas, werth £30,000. Gyda phanel beirniadu oedd yn cynnwys sylfaenydd Gwˆyl y Gelli Peter Florence, y gantores a’r cyflwynydd BBC 6 Music Cerys Matthews, a Chadeirydd Gwobr Dylan Thomas Peter Stead, enillodd yr awdur 28 oed o Galiffornia’r wobr am ei nofel gyntaf Seating Arrangements, oedd ym marn y beirniaid yn dangos aeddfedrwydd a chyflawniad aruthrol. Wrth siarad ar ôl y digwyddiad, disgrifiodd\nMaggie sut roedd llwyddiant y gyfrol wedi ei rhyfeddu: “Rwyf i wirioneddol wrth fy modd yn ennill y wobr. Pan fyddwch chi’n dechrau ysgrifennu llyfr, mae’n wallgof dychmygu neb yn ei ddarllen, heb son am bobl mewn gwledydd eraill yn rhoi gwobr iddo. Mae fel breuddwyd.” Mae’r wobr ar agor i unrhyw awdur cyhoeddedig yn yr iaith Saesneg dan 30 oed, ac mae’n dathlu etifeddiaeth y bardd a’r awdur o Gymru Dylan Thomas a ysgrifennodd y rhan fwyaf o’i waith gorau pan oedd yn ei ugeiniau. Nod y wobr hon yw cydnabod a chefnogi arwyr llenyddol y dyfodol.\nAthro PC i arwain adolygiad annibynnol Llywodraeth Cymru Ym mis Ionawr, cyhoeddodd y Gweinidog Busnes Edwina Hart fod yr Athro Dylan Jones-Evans, Cyfarwyddwr: Canolfan Menter ac Arloesi Prifysgol Cymru’n arwain Adolygiad i fynediad at gyllid busnes i Fusnesau Bach a Chanolig yng Nghymru (BBaChau). Caiff yr adolygiad annibynnol ei lansio gan Lywodraeth Cymru a bydd yn sefydlu a yw banciau’r Stryd Fawr yn diwallu anghenion cyllid BBaChau Cymru ac yn archwilio ffynonellau posibl eraill o gyllid i gefnogi’r gymuned fusnes yng Nghymru. Wrth siarad am yr adolygiad dywedodd yr Athro Jones-Evans: “Mae pryder sylweddol fod yr adferiad economaidd yng Nghymru’n cael ei ddal yn ôl oherwydd y diffyg cyfalaf i fusnes allu datblygu a thyfu. Bydd yr adolygiad hwn yn ceisio symud y tu hwnt i’r rhethreg ac archwilio gwirionedd y sefyllfa, y datrysiadau sydd eu hangen i gael y cyfalaf i lifo i gymuned fusnes Cymru, a’r hyn y gall Llywodraeth Cymru ei wneud i hwyluso a chefnogi’r broses hon.” Drwy gydol yr Adolygiad, bydd yr Athro Jones-Evans yn cael cefnogaeth swyddogion Llywodraeth Cymru a grwˆp ymgynghorol gwirfoddol yn cynnwys arweinwyr busnes ac arbenigwyr ariannol. Mae’r Gweinidog wedi gofyn am adroddiad yn ystod hydref 2013.\nMaggie Shipstead (canol) gyda’r Is-Ganghellor a’r panel gwobrwyo\nOwain Arwel Hughes: My life in Music Gyda digwyddiadau lansio yng Nghaerdydd a Llundain, cyhoeddodd Gwasg Prifysgol Cymru hunangofiant un o arweinyddion blaenllaw y byd yn ystod hydref 2012. Ag yntau wedi recordio a pherfformio gyda nifer o gerddorfeydd blaenllaw, mae gyrfa Owain Arwel Hughes dros ddeugain mlynedd wedi’i weld yn rhannu llwyfan gyda rhai o berfformwyr mawr y byd gan gynnwys Julian Lloyd Webber, Bryn Terfel, Luciano Pavarotti a Shirley Bassey. Mae My Life in Music yn llawn hiwmor a\ndwyster, a thrwyddi draw ceir yr hanesion am ei gysylltiadau â cherddorion, enwogion ac eiconau’r byd chwaraeon. Mae’n difyrru ac yn datgelu, gan sôn nid yn unig am y pleser y mae cerddoriaeth wedi’i roi iddo ond hefyd am yr aberth sy’n dod o fod yn rhan o broffesiwn hynod gystadleuol a chyhoeddus. Lansiwyd My Life in Music yn swyddogol ddydd Iau, 13 Medi yn Neuadd Dewi Sant, Caerdydd, ac yna lansiad yn Llundain ar 17 Hydref yn y Coleg Cerdd Brenhinol.\nI gael rhagor o newyddion y Brifysgol, a darllen y straeon hyn yn llawn, ewch i wefan y Brifysgol – www.cymru.ac.uk/Newyddion\nUno Prifysgol Cymru\nM25 Orbital, V&A 2006\nCyn-fyfyriwr PC ar Gyfnod Preswyl Cerameg yn y V&A\nm mis Hydref 2012, cyhoeddwyd mai’r artist Cerameg a Chynfyfyriwr Prifysgol Cymru Keith Harrison oedd Artist Cerameg Preswyl Amgueddfa’r V&A yn Llundain.\ntrawsnewidiol clai a thrydan mewn ystyr materol a chymdeithasol ac rwyf i'n rhagweld y bydd y cyfnod yn gyfle i ddatblygu dulliau newydd i ymarfer mewn amgylchedd newydd a symbylol."\nAstudiodd Keith yn Athrofa Addysg Uwch Caerdydd gan sicrhau BA mewn Cerameg 3D a Thystysgrif Athro Celf Ôl-raddedig ac yna aeth yn ei flaen i gwblhau MA mewn Cerameg a Gwydr yn y Coleg Celf Brenhinol (RCA).\nYn ystod ei gyfnod preswyl mae Keith wedi llunio nifer o weithiau newydd sydd i’w gosod yng nghasgliadau parhaol yr Amgueddfa, yn ogystal â chynhyrchu sawl ‘Aflonyddwch’ amser cinio a gyda’r nos mewn lleoliadau amrywiol yn yr Amgueddfa a chynnal Stiwdios Agored rheolaidd. Bydd ei gyfnod preswyl yn parhau tan ddiwedd mis Mawrth 2013.\nErs graddio o’r RCA yn 2002, bu Keith yn ymwneud â chyfres o arbrofion byw yn seiliedig ar broses sy’n ymchwilio i drawsnewidiad ffisegol uniongyrchol clai o gyflwr amrwd gan ddefnyddio systemau trydan diwydiannol a domestig. Mae gweithiau ar raddfa fawr hefyd wedi’u cwblhau ar gyfer orielau ac Amgueddfeydd cyhoeddus gan gynnwys y V&A, Jerwood Space, Camden Arts Centre a mima, Middlesbrough. Bu’n Uwch-ddarlithydd rhan amser yn Ysgol Celf a Dylunio Caerfaddon ac yn Ddarlithydd Ymweliadol mewn nifer o Ysgolion Celf yn y DU ac Ewrop\nI ddarllen rhagor am Keith Harrison a’i gyfnod preswyl, ac i gael gwybodaeth ddiweddar am ‘Aflonyddwch’ a Stiwdios Agored sydd ar y gweill, ewch i wefan y V&A www.vam.ac.uk/residencies\nros y blynyddoedd mae’r Brifysgol wedi addasu er mwyn parhau i fod wrth galon bywyd academaidd, deallusol a diwylliannol y genedl. Gan ymateb i bolisi'r Llywodraeth a phenderfyniad sefydliadau gwreiddiol y Brifysgol i geisio eu pwerau dyfarnu graddau eu hunain, mae Prifysgol Cymru wedi bod drwy gyfnod o ailstrwythuro radical. Yn 2007, ailstrwythurwyd y Brifysgol pan ddaeth yn amlwg nad oedd strwythur ‘ffederal’ wreiddiol Prifysgol Cymru bellach yn gwasanaethu sector addysg uwch Cymru. Yn fwy diweddar, ym mis Hydref 2011, gwnaeth Prifysgol Cymru ymrwymiad i uno â Phrifysgol Cymru: Y Drindod Dewi Sant a Phrifysgol Fetropolitan Abertawe dan Siarter 1828 y Drindod Dewi Sant. Roedd y penderfyniad hwn yn unol â pholisi Llywodraeth Cymru, ac mae'n caniatáu i Brifysgol Cymru barhau â'i chenhadaeth a'i hymrwymiad i gefnogi bywyd academaidd, deallusol a diwylliannol Cymru. Disgwylir i’r sefydliad newydd, fydd yn cynnwys y tair Prifysgol, fod yn gwbl integredig erbyn 2017/18. Ceir rhagor o wybodaeth, gan gynnwys cyfres o Gwestiynau Cyffredin, am yr Uno ar wefan Prifysgol Cymru. Bydd yr adran hon yn cael ei diweddaru’n rheolaidd wrth i ni barhau drwy'r broses Uno. Ewch i www.cymru.ac.uk/Uno\nWrth sôn am ei ddiddordebau ymchwil yng nghasgliad y V&A a’i gyfnod preswyl, dywedodd Keith: “Mae gen i ddiddordeb yn y gweithiau clai yng nghasgliadau’r V&A, yn cwmpasu nid yn unig yr Orielau Cerameg arbenigol ond hefyd Cerflunio a Phensaernïaeth.\nFel rhan o ymrwymiad y Brifysgol i ymgynghori â’i rhanddeiliaid, mae’r Brifysgol yn awyddus i glywed unrhyw sylwadau a allai fod gennych chi am yr Uno.\nDan y thema eang ‘Moderniaeth Eilaidd’ mae gen i ddiddordeb mewn defnyddio’r cyfnod preswyl hwn i edrych ar ffyrdd newydd i archwilio potensial\nGallwch anfon eich barn a’ch sylwadau drwy adran sylwadau gwefan Prifysgol Cymru www.cymru.ac.uk/llaisrhanddeiliaid Lucie Rie Vs Grindcore, V&A 2012\nCyhoeddi dyfarniadau Cronfa Goffa Thomas Ellis Enillwyr dyfarniadau Cronfa Goffa Thomas Ellis eleni, a ddyfarnwyd ym mis Rhagfyr 2012, oedd Dr Geraldine Lublin a Dr Roger Turvey ill dau’n gyn-fyfyrwyr Prifysgol Cymru. Sefydlwyd Cronfa Goffa Thomas Ellis, sy’n dyfarnu cyllid i gynorthwyo ymchwil i iaith, llenyddiaeth, hanes a hynafiaethau Cymru a Sir Fynwy a chyhoeddi canlyniadau’r cyfryw ymchwil, er cof am y diweddar Thomas Edward Ellis, Aelod Seneddol Meirionydd (1886-1899) a chyn Warden Urdd y Graddedigion (1896-1899). dogfennol a deddfwriaeth lywodraethol ˆ yl y Glaniad, sy’n nodi’r sy’n berthnasol i W dyddiad y glaniodd y Cymry cyntaf ym Mhorth Madryn ar 28 Gorffennaf 1865.\nDr Geraldine Lublin a Dr Roger Turvey Astudiodd Dr Geraldine Lublin a chwblhau ei PhD yn Ysgol y Gymraeg, Prifysgol Caerdydd. Er nad yw o dras Gymreig, ac iddi gael ei geni yn ninas Buenos Aires, datblygodd ddiddordeb academaidd yn hanes y drefedigaeth Gymreig ym Mhatagonia a sut mae’r etifeddiaeth Gymreig wedi ffynnu yn rhanbarth Chubut dros y degawdau hyd at yr 21ain ganrif. Wrth sôn am yr hyn mae’r dyfarniad yn ei olygu iddi hi a’i hymchwil, esboniodd Geraldine: “Rwyf i’n ddiolchgar iawn i Gronfa Goffa Thomas Ellis am y dyfarniad hwn. Mae wedi caniatáu i mi gynnal ymchwil maes yn Archif Hanesyddol Chubut er mwyn archwilio ffynonellau\nCymdeithas Cyn-fyfyrwyr Prifysgol Cymru Ebost: alumni@cymru.ac.uk Ffôn: +44 (0)29 2037 6999 Gwefan: www.cymru.ac.uk/cynfyfyrwyr Cyfeiriad: Cofrestrfa’r Brifysgol Rhodfa’r Brenin Edward VII Parc Cathays Caerdydd, CF10 3NS\nO ystyried y paratoadau brwd i ddathlu canrif a hanner ers i’r Mimosa lanio, roeddwn i’n meddwl ei fod yn amserol astudio’r wˆyl hollol Batagonaidd hon o’i dechrau er mwyn deall ei datblygiad drwy’r degawdau a’i harwyddocâd presennol. Rwyf i’n edrych ymlaen at barhau â’r ymchwil a datgelu rhagor o ffeithiau diddorol am hyn, yn ogystal â rhannu ffrwyth fy llafur gyda’r cyhoedd yn ehangach.” Graddiodd Dr Roger Turvey gyda PhD ym maes hanes canoloesol Cymru o Brifysgol Cymru Abertawe fel yr oedd ar y pryd. Gydag angerdd am Gymru a hanes Cymru, mae Roger wedi cyhoeddi’n eang ar y pwnc gydag un ar bymtheg o gyfrolau ac yn agos i ddeg erthygl ar hugain mewn cyfnodolion dysgedig hyd yma. Mae ei ymchwil presennol, sef testun dyfarniad eleni, yn canolbwyntio ar y Tywysog Owain Gwynedd o’r ddeuddegfed ganrif a chaiff ei gyfrol ei chyhoeddi yn ddiweddarach eleni gan Y Lolfa.\nY cerflun o Thomas Ellis yn Y Bala\nWrth sôn am y dyfarniad dywedodd Roger: “Mae Cronfa Goffa Thomas Ellis wedi galluogi cyhoeddi fy ymchwil ac rwyf i’n ei hystyried yn wobr uchel ei bri. Rwyf i’n hynod ddiolchgar ac yn ei theimlo’n anrhydedd fy mod wedi ei derbyn. Fodd bynnag mae’n fwy na gwobr yn unig oherwydd mae’n cynrychioli’r unigolyn y sefydlwyd y gronfa yn ei enw ac rwyf i’n edmygu Thomas Edward Ellis yn fawr. Roedd yn wleidydd ag iddo dalent anghyffredin ac fel arloeswr yn yr ymgyrch i sefydlu Llyfrgell Genedlaethol i Gymru, mae ein dyled ni fel cenedl, a fi fel hanesydd, iddo yn fawr. O ystyried diddordeb a chariad Thomas Ellis at Hanes Cymru byddwn yn hoffi meddwl y byddai’n cymeradwyo’r cymorth ariannol a gynigir i gyllido cyhoeddi cyfrol ar Gymro mawr arall, Owain Gwynedd.”\nDiolch i bawb a gyfrannodd at y rhifyn hwn Gwerthfawrogir cefnogaeth barhaus Ede & Ravenscroft at y costau cyhoeddi. Golygydd: Jocelyn Keedwell Dylunio: Yogi Creative\nPeidiwch ag anghofio – Cofrestrwch eich cyfeiriad ebost i sicrhau eich bod yn derbyn cyfathrebu yn y dyfodol gan Brifysgol les) Cymru. Ewch i www.cymru.ac.uk/cynfyfyrwyr\nwww.linkedin.com (Chwiliwch am Brifysgol Cymru)Wales)\nCampus - Mawrth 2013


Mae'r modiwl yn cynnwys dau ddull addysgu. Bob wythnos, mi fydd myfyrwyr yn mynychu darlith (1 awr o hyd) a gweithdy (2 awr o hyd). Yn y ddarlith, byddech yn dysgu ffeithiau, theorïau, a rhesymeg dulliau ymchwil. Mi fydd y gweithdai wythnosol yn rhoi cyfle i chi drafod y wybodaeth yn fwy manwl, ac i ddatblygu eich sgiliau dadansoddi. Bydd rhai o'r gweithgareddau yn cynnwys ystyried materion moesegol, dyfeisio astudiaethau ymchwil, casglu a dadansoddi data gan ddefnyddio offer electronig, llaw gyfrifiadau, a dysgu sut i gyfathrebu canlyniadau'r ymchwil mewn adroddiadau ysgrifenedig. Dylai pob myfyriwr gwblhau 200 awr o waith ar gyfer y modiwl hwn ar draws y semester (gan gynnwys dosbarthiadau rheolaidd, ymchwil annibynnol, a chwblhau aseiniadau).\nGwaith cartref 35\nAdroddiad Ymchwil 60


Mae chwaraeon yn un o feysydd pwnc mwyaf dynamig Coleg Sir Gâr ac rydym yn falch i gynnig rhaglenni gradd cyffrous, arloesol mewn chwaraeon. Mae'r BSc atodol blwyddyn mewn Hyfforddiant a Pherfformiad Rygbi wedi'i gynllunio ar gyfer myfyrwyr sydd eisoes wedi cyflawni Gradd Sylfaen neu 240 credyd mewn disgyblaeth gysylltiedig.\nMae’r rhaglen hon wedi ei chynllunio i sicrhau profiad dysgu cyfredol a thrwyadl o safbwynt academaidd sy’n bodloni anghenion y diwydiant lleol. Mae gan y rhaglen gysylltiadau cryf â thimau proffesiynol elit megis Y Scarlets a thimau lled-broffesiynol fel Llanymddyfri, Cwins Caerfyrddin a Llanelli lle mae gan fyfyrwyr y cyfle i ennill profiad diwydiannol ar y lefel uchaf.\nHefyd mae’r radd yn elwa o gysylltiadau cymunedol a adeiladwyd yn yr adran dros nifer o flynyddoedd, gan leoli myfyrwyr mewn ysgolion lleol a gyda swyddogion datblygu rygbi Undeb Rygbi Cymru sy’n rhoi cipolwg ar lwybrau cyflogaeth posibl.\nMae'r meysydd astudio yn cynnwys Hyfforddi Rygbi, Dadansoddi Rygbi a Chryfder a Chyflyru. Hefyd byddwch yn datblygu sgiliau rhyngbersonol trosglwyddadwy fel sgiliau ymchwil uwch, datrys problemau, dysgu annibynnol a sgiliau meddwl yn feirniadol wrth baratoi at yrfa mewn rygbi. Mae gan y rhaglen elfen ddysgu’n seiliedig ar waith hefyd fel y gall myfyrwyr ennill profiad hanfodol yn eu maes diddordeb.\nArsylwi a Dadansoddi Perfformiad Rygbi\nHyfforddi Perfformiad Uchel mewn Rygbi\nMae’r cwrs hwn yn anelu at baratoi myfyrwyr ar gyfer symud ymlaen i yrfa mewn rygbi, chwaraeon ac addysg gorfforol. Gall llwybrau gyrfa posibl gynnwys Gweinyddwr Rygbi/Chwaraeon, Hyfforddwr, Swyddog Datblygu, Dadansoddwr Rygbi, Hyfforddwr Cryfder a Chyflyru, Athro Addysg Gorfforol neu Ddarlithydd Coleg.


Castell Cyfarthfa, Amgueddfa ac Oriel Gelf - Parc Cenedlaethol Bannau Brycheiniog, Cymru\nMae Castell Cyfarthfa wedi’i amgylchynu â pharc. Mae'r prif adeilad yn cynnwys arddangosfeydd hanes gwneud haearn, casgliad o beintiadau o'r 19eg ganrif, crochenwaith a phorslen, hynafolion dwyreiniol, bandiau pres ac arddangosfeydd dros dro sy’n newid.\nMae gan y brif fynedfa risiau llydan gyda ramp ar ochr yr adeilad. Mae'r mwyafrif o'r arddangosfeydd ar un lefel gyda lifft grisiau i arddangosfeydd ar yr islawr. Mae gan y mwyafrif o'r llwybrau tu allan arwyneb tarmac ac mae gan y llwybr o gwmpas y parc rai llethrau bas. Mae mannau gorffwys ar hyd y llwybrau ac mae ardal bicnic. Mae’n bosibl mynd â cherbyd ar hyd rhai o'r llwybrau yn y parc. Gall defnyddwyr cadair olwyn fod angen cymorth i fynd i mewn i'r adeilad\nSut i gyrraedd: Mae castell Cyfarthfa ar fin yr A4054 i’r gogledd o Ferthyr Tudful.\nTref neu bentref agosaf:Merthyr Tudful\nCyfeirnod Grid OS: Map Explorer OL 12 neu Fap Landranger 160 - SO 042 074.\nCysylltwch â: Am ragor o fanylion ffoniwch 01685 723112 neu ebostiwch.\nCyfleusterau: Ffoniwch am amserau agor a manylion hygyrchedd eraill. Mae’r mynediad am ddim ac mae caffi sy'n darparu bwydydd Cymreig traddodiadol. Mae cadair olwyn ar gael i'w benthyg. Mae gwasanaeth bws o orsaf fysiau Merthyr Tudful sydd â chysylltiadau o ganolbarth a de Cymru.\nParcio: Mae maes parcio o flaen prif adeilad y Castell.\nToiledau: Mae toiledau yn y prif adeilad ac yn y parc (toiled RADAR NKS)


Rydych chi yn: Hafan Adrannau Curadurol Diwydiant Adnoddau Ymchwil yr Adran Hanes merched Cymru\nYmchwilio hanes merched Cymru\nMae gan yr amgueddfa luniau o ferched yn gweithio yn y diwydiant gwlân a’r gweithfeydd tunplat yn y 1870au a’r 1950au. Mae yna ffotograffau o ferched yn gweithio ym meysydd gweithgynhyrchu a gweinyddu hefyd.\nMae gan Amgueddfa Genedlaethol Caerdydd lbeintiadau o ferched yn gweithio ym mwyngloddiau copr Ynys Môn a llun o ‘ferch cols’ wrth ei gwaith yng ngweithfeydd haearn Dowlais, Merthyr Tudful ym 1840. Cewch weld y lluniau ar wefan ‘Casglu’r Tlysau’ trwy ddilyn y cysylltiadau isod.\nPeth cymharol newydd yw ymchwilio i hanes merched. Ni ddechreuodd gwaith yn y maes o ddifrif tan y 1960au-1970au. Er bod ffynonellau hanesyddol ar gael wrth chwilio o dan benawdau cyffredinol yn aml, mae angen tipyn o chwilota’n aml iawn, ond mae’n gallu bod yn waith gwerth chweil!\nNid oes gan yr amgueddfa unrhyw gofnodion cyfrifiad na chofnodion cyflogaeth. Swyddfeydd cofnodion ac archifdai lleol sy’n cadw’r rhain, mae rhestr ohonynt isod. Mae gan ein llyfrgell gopïau o’r cylchgrawn Llafur, sy’n cynnwys rhai erthyglau am hanes merched, a rhai llyfrau am hanes merched:\nDiscovering Women’s History gan Deirdre Beddoe (Longman, 1998)\nDyma rhai o’r canolfannau pwysig i bobl sy’n ymchwilio i hanes merched. Mae’n werth galw draw i swyddfeydd cofnodion ac archifdai lleol am y gallwch ffeindio deunydd am hanes merched yno’n aml. Ni fydd y rhain mewn adrannau pwrpasol fel rheol, ond fe ffeindiwch chi wybodaeth fyw cyffredinol. Yn aml bydd angen twrio!\nPrifysgol Metropolitan Llundain\nLlundain E1 7NT\nFfôn 01970 632800\nMae’r llyfrgell yn cadw casgliad Menna Gallie ar ran Archif Merched Cymru. Mae’r archif yn cynnwys gwybodaeth am y nofelydd a aned yng Ystradgynlais ym 1920 ac a ysgrifennodd ddwy nofel â de Cymru ddiwydiannol yn gefndir iddynt.\nYnys MônLL77 7TW\nPenarlâg Glannau Dyfrdwy


Penderfyniad - Schedule of Meetings 2019/20\nSchedule of Meetings 2019/20\nTo enable the Council to consider the draft schedule of meetings for 2019/20.\nCyflwynodd Rheolwr y Gwasanaethau Democrataidd y rhestr o’r cyfarfodydd ar gyfer 2019/20 ar ôl ymgynghori. Er y gwnaed pob ymdrech i osgoi cyd-drawiad â chyfarfodydd eraill, awgrymodd y dylid symud cyfarfod y Pwyllgor Trosolwg a Chraffu Newid Sefydliadol ar 21 Hydref i 28 Hydref rhag iddo gyd-daro â chyfarfod o’r Awdurdod Tân. Awgrymodd hefyd y dylid symud y Cyfarfod blynyddol (AGM) i 5 Mai 2020 i ganiatáu amser ar ôl yr ?yl Banc.\nAr y pwynt diwethaf, cytunodd y Prif Weithredwr ag awgrym y Cynghorydd Mike Peers y dylid symud y Cyfarfod blynyddol i 7 Mai 2020 a bod cyfarfod y Pwyllgor Trosolwg a Chraffu Adnoddau Corfforaethol yn cael ei aildrefnu.\nGofynnodd y Cynghorydd David Healey i’r Rhestr gynnwys cydgyfarfod rhwng Pwyllgorau Trosolwg a Chraffu Addysg ac Ieuenctid, a Gofal Cymdeithasol ac Iechyd, er mwyn ystyried eitemau a oedd yn rhychwantu cylch gorchwyl y ddau.\nAwgrymodd y Prif Weithredwr y gallai Cadeiryddion y ddau Bwyllgor gytuno ar amlder y cyfryw gyd-gyfarfodydd ar ôl i’r penodiadau gael eu gwneud.\nCymeradwyo’r rhestr ddrafft o’r cyfarfodydd ar gyfer 2019/20, yn amodol ar y newidiadau arfaethedig.\nAwdur yr adroddiad: Nicola Gittins\nDyddiad cyhoeddi: 16/07/2019\nDyddiad y penderfyniad: 07/05/2019\nPenderfynwyd yn y cyfarfod: 07/05/2019 - Cyngor Sir y Fflint\nSchedule of Meetings PDF 68 KB\nSchedule of Meetings 2019-20 - draft schedule of meetings PDF 133 KB


BlogMenai.com: Canlyniadau'r etholiadau lleol a'r dyfodol i'r Blaid\nDwi'n rhyw gytuno efo Alwyn a Jason bod y canlyniadau i'r Blaid ddydd Iau yn well na mae'r cyfryngau wedi awgrymu. Llwyddwyd i sefyll yn gryfach na'r pleidiau unoliaethol sy'n rheoli yn Llundain yn erbyn y llanw Llafur, ac roedd y Blaid yn ail clir. Yn wir roedd y canlyniad ymysg y tri gorau yn hanes y Blaid mewn llywodraeth leol.\nYn bwysicach efallai! mae yna is strwythur yn sefyll ar gyfer llwyddiant yn y dyfodol. Cadwyd presenoldeb yn yr ardaloedd mae'r Blaid wedi llwyddo i sefydlu presenoldeb tros y ddegawd diwethaf - Wrecsam, Torfaen, ardaloedd dosbarth gweithiol yng Nghaedydd ac ati. Bydd yr amgylchiadau yn haws yn 2017 - bydd Llafur ar lefelau lleol a Chynulliad wedi gorfod cymryd llawer - llawer iawn o benderfyniadau amhoblogaidd, ac ar ben hynny mae'n ddigon posibl y byddant yn rheoli yn San Steffan erbyn hynny hefyd.\nDwi'n digwydd bod yng Nghaerdydd ar hyn o bryd. Dwy sedd yn unig sydd gan y Blaid yma bellach - mae'r ddwy yn y Tyllgoed. Ond ni fyddai'n cymryd newid mawr i ni ad ennill y seddi a gollwyd yng Nghreigiau, Glan yr Afon a'r Tyllgoed, ac ennill tair sedd ychwanegol yn Grangetown. Byddai hynny'n rhoi cyfanswm o 10 sedd. Byddai gogwydd ychydig yn fwy yn dod a thair sedd arall yn Elai, er bod rhaid cyfaddef i Mr Patel & co sefydlu gafael go gadarn ar Dreganna bellach. Mae cael gwleidydd fel Neil McKevoy ar Gyngor Caerdydd yn rhoi cyfle gwych i fynd ar ol pob cam amhoblogaidd y bydd rhaid i Lafur eu cymryd.\nOnd mae dibynnu ar lanw a thrai etholiadol fel hyn yn gam gwag yn y pendraw - rydym yn agored i don arall o boblogrwydd Llafuraidd ymhellach yn y dyfodol. Yr hyn sydd rhaid ei wneud ydi difa'r ddadl tros bleidleisio i Lafur - ac ar un olwg dylai hynny fod yn hawdd. Mae llawer o'r sawl a bleidleisiodd i Lafur ddydd Iau wedi gwneud hynny oherwydd eu bod yn meddwl bod gwneud hynny yn ffordd o'u hamddiffyn eu hunain, eu cymunedau a Chymru. Yr eliffant yn ystafell Llafur ydi'r ffaith bod hanes yn dweud wrthym yn gwbl glir nad ydi pleidleisio i Lafur yn amddiffyn Cymru, cymunedau nag yn wir unigolion.\nDwi'n meddwl fy mod yn gywir i ddweud i Lafur 'ennill' pob etholiad o bob math yng Nghymru ers 1918. Ac eto rydym yn dlotach na'r unman arall yn y DU, mae mwy o amddifadedd yma, mwy o ddibyniaeth ar y wladwriaeth les, mwy o ddiweithdra hir dymor, llai o fuddsoddiad, llai o gynhyrchu, llai o gyfoeth. Fydd yr ychydig flynyddoedd nesaf ddim gwahanol - bydd ein perfformiad economaidd cymharol yn parhau i syrthio yn ol, ac yn ol ac yn ol. Mae'r blog yma wedi trafod y rheswm pam ar sawl achlysur - does gennym ni ddim mynediad i'r lefrau economaidd fydda'n ein galluogi i wneud iawn am ein hanfanteision strwythurol a daearyddol.\nMae dyn yn deall pam na fyddai cyd bleidiau unoliaethol Llafur eisiau gwneud llawer o hyn - ond dyma'r unig opsiwn sydd ar gael i'r Blaid mewn gwirionedd - tynnu sylw at fethiant y presennol, methiannau'r gorffennol a chynnig llwybr cadarnhaol a chredadwy i gywiro'r sefyllfa yn y dyfodol. Mae pethau mor syml a hynny yn y bon.\nLabels: etholiadau lleol, Plaid Cymru\ner basai 'send Carwyn in Cardiff a message about his hospital closures' wedi bod yn handi iawn yn Llanelli\nByddai, mi fyddai.\nMae yna hen ddywediad ' All politics is local' . A yw hynny'n wir bellach ? .' All politics is national' Mae canlyniadau Ceredigion yn bryderus iawn, gan nad yw'r blaid Lafur yn bodoli yma, ac mae yna rhyw fersiwn arall o 'Llais Gwynedd' yn bodoli yma, sef y garfan annibynol. Mae nifer yn eu plith a fuasai wedi bod yn Bleidwyr 10 mlynedd yn ol, ond sy'n synhwyro , ar ol ffiascos Simon Thomas a Penri James, nad yw'r Blaid cyn cryfed nac mor unol ac yr oedd.\nBu gorymdeithio a gwrthdystio cryf adeg ys streiciau fis Hydref, a buasai rhywyn yn meddwl (yn niffyg ymgeiswyr Llafur, a'r ffaith fod y Lib Dems gyda nifer o gynrycholwyr yma) y buasai dibyniaeth Ceredigion ar y ector cyhoeddus yn gwarantu pleidlais gref i'r Blaid. Ofnaf , foddbynnag, fod llawer o'r gwrthdystwyr (Saeson oedd y mwyafrif) yn hapusach i beidio pleidleisio o gwbl, neu'n erbyn y Blaid .\nDwi'n teimlo y broblem fwyaf sydd gan Plaid i ddisodli Llafur yw nid newid y Blaid ond rhywbeth sydd tu allan i rheolaeth PC. A hynny yw y cyfryngau. I mi mae hwn yn broblem ANFERTHOL ac yn y bod ddi-ddemocrataidd. Yn syml, os ydych yn edrych ar bron bob maes mae Llafur ers 15mlynedd wedi rhoi smonach or peth lawr yn y Bae (yn endwedig yn y maes o addysg [heb law addysg blant 5-8 oed]).\nOnd sna neb yn gwbod am hyn. Ac y gwirionedd yw, dim ots be neith Plaid Cymru- fydd Llafur ar dir hollol saff. Dwi'n sicr, pe bai cyfryngau Cymru wedi bod yn gryf.... fe fysa Llafur wedi colli grym yn 2007 os ddim 2003.\nDyna ywr gwirionedd yn fy marn i (ac yn anffodus!)\nDydi o ddim yn senario rhy ddrwg i PC-rhesaid o gynghorau Llafur yn gorfod cyflwyno'r toriadau mawrion y mae llywodraeth leol yn ei wynebu yng Nghymru dros y blynyddoedd nesaf. Hynny hefyd yn rheswm da dros bod yn falch nad ydi PC wedi cael mwyafrif clir yng Ngwynedd.Mae isio rhannu baich y diafol weithiau- tybed a ydi clymbleidio hefo Llais Gwynedd yn opsiwn yn hyn o beth? Byddai hynny hefyd yn eu herio nhw i ddangos y gallan nhw fod yn fwy na jest grwp protest chwerw a negyddol.\nO ran Plaid Cymru yn gyffredinol- mae isio canolbwyntio ar ddau beth yn fy marn i. Yn gyntaf, gosod y pwyslais ar fod yn fudiad ymgyrchol/cenhadol a chreu prosiectau ymarferol all helpu pobol yn eu cymunedau.Yn ail, mae angen datblygu peirianwaith newyddion effeithiol all rhoi sylw i'r gweithgaredd hwn. Mae angen harnesu'r symudiad hwn tuag at newyddiaduraeth y dinesydd( citizens's journalism), e.e hyfforddi canghennau i recordio eitemau newyddion/barn cyson y gall pobol eu gweld ar y we( a chyfrannu atynt). Os ydan ni isio gweld Cyfryngau Cymreig yn datblygu- mae'n rhaid inni fynd ati i'w creu nhw ein hunain yn y lle cyntaf.\nDwi'n cytuno y dylsai Plaid newid tactis. Mae HenRech hefo syniadau da- cael pob cangen i roi press release allan i papurau lleol. Y reality yw, ydy bod papurau fel y Mail ar Chronicle- ma nwn chwilio am sotriau i lenwir papur... os fysa Plaid yn gallu paratoi datganiad ym mhop etholaeth ar ryw stori mae nhw yn ei ddilyn (yn lle disgwyl ir papurau ofyn i nhw).\nDwi hefyd yn teimlo y dylsai y Blaid neud fwy hefor cymuned. Na, dim agor social clubs. Ond jest pethau bychan fel llnau parc a ballu. Troi y Blaid yn ryw fath o mudiad. Rhaid dechrau neud hyn nawr, nid chydig o fisoedd cyn etholiad.\nFyswn i hefyd yn annog y Blaid i roi pwysau bob wythnos ar raglenni fel Newsnight i greu stori ar LlywodCymru.... dydy hyn ddim yn bydoli ar hyn o bryd.\nYnglyn a fidios a ballu / newyddion gan cangen. Ma hynny yn anodd. Os mae hynny am ddigwydd- ni ddylsai hein cael ei roi ar wefan Plaid (pam? wel pwy sydd yn mynd ar gwefan gwleidyddol i edrych ar newyddion?). Felly yn lle, pam ddim creu ryw bran newydd sydd ddim yn son am Plaid Cymru a cael newyddion ar hwnw?? (ond yn amlwg yn rhoi ochr y Blaid yn fwy ffafriol). Yn barod ma na ddigon o bethau "pro Plaid" ar YouTube y gellir rhoi ar y sianel yma.


Clod i’r dewin Llŷr Williams | Y Llwyfan\n← Pianyddion yn ‘cadw’n agos at waith Chopin’\nProfiad rhyngwladol yn hwb i gerddorion Cymru →\nClod i’r dewin Llŷr Williams\nCyhoeddwyd ar http://www.Golwg360.com/ Ebrill 18, 2010 gan Malan Wilkinson.\nMalan Wilkinson sy’n adolygu cyngerdd Llŷr Williams, Cyfres Sonatâu Beethoven, yng Ngaleri Caernarfon…\nCafwyd rhaglen amrywiol i drydydd cyngerdd y pianydd Llŷr Williams. Roedd y cyngerdd Sonatâu “ar ffurf brechdan” yng ngeiriau’r pianydd. Roedd Sonata gyntaf y rhaglen yn E feddalnod fwyaf Op. 7 a’r olaf yn B feddalnod fwyaf Op. 22 yn Sonatâu mawreddog, gwych a’r ddwy sonata ganol yn fwy chwareus.\nDaeth Llŷr Williams i mewn i’r neuadd gyngerdd olau, oedd dan ei sang, wedi gwisgo mewn du o’i gorun i’w sawdl. Roedd yn wên o glust i glust ac roedd ei ymarweddiad urddasol a’i hyder tawel yn dwysau disgwyliad a chyffro’r gynulleidfa – ar ddechrau’r hyn ro’ ni’n gwybod, a fyddai’n daith.\nDyw Sonata gynnar rhif 4 E feddalnod fwyaf Op. 7 (‘Grand Sonata’) Beethoven ddim yn un o’m ffefrynnau, mae’n rhaid i mi gyfaddef. Ond, wrth wrando ar y Sonata hon y cefais syrpreis fwyaf y gyngerdd.\nDaw un o’r cyfleoedd mwyaf trawiadol i ddal sylw’r gynulleidfa a chreu argraff yn yr ail symudiad – Largo, con gran espressione. Yn y symudiad hwn, fe lwyddodd Llŷr Williams nid yn unig i liwio’r alaw yn hyfryd ond i drin seibiau cerddorol y cyfansoddwr yn gelfydd. I mi, mae’r seibiau hyn yn rhan annatod o’r alaw. Fe lwyddodd Llŷr Williams i ddal y gynulleidfa yng nghledr ei law heb ildio i ddehongliad gôr sentimental – rhywbeth fyddai wedi bod yn hawdd ei wneud! Fe ddywedodd un ddynes wrtha’i yn yr egwyl ei bod wedi dod yn agos at ‘golli deigryn’ yn ystod y symudiad. Tystiolaeth amlwg – ynghyd â thawelwch llethol y gynulleidfa yn ystod ei chwarae, o allu arbennig Llŷr Williams i gyffwrdd pobl, wrth lwyddo cadw’n hollol driw i ofynion technegol y cyfansoddwr.\nEr bod Sonata, rhif 9 yn E fwyaf Op 14/1 yn dipyn fyrrach na hyd anghyffredin o hir y Sonata gyntaf , roedd ei ymdriniaeth o’r alawon yr un mor gelfydd a ffres. Roedd yn llwyddo perfformio’r troeon annisgwyl yn y gerddoriaeth mewn ffordd oedd yn ymddangos yn fyrfyfyriol ambell dro – gan gadw dychymyg y gynulleidfa’n fyw – a’u cadw hwythau ar flaenau eu seddi, camp yn wir!\nDoedd ei ddehongliad o’r drydedd Sonata yn ddim llai gwyrthiol. Mae strwythur Sonata rhif 10 yn G fwyaf yn anghyffredin yn y ffaith mai Scherzo yw’r trydydd symudiad. A’r symudiad hwn oedd uchafbwynt ei berfformiad o’r Sonata i mi. Fe wnaeth Llŷr Williams chwarae thema gyntaf y finale yn hollol ddidwyll a disglair gan lwyddo i wneud i’r newidiadau cynnil yn y gerddoriaeth yn ddiweddarach ymddangos yn gwbl syml a diymdrech. Doedd dim amheuaeth gen i fy mod i’n mwynhau dehongliad perffeithydd o waith Sonatâu Beethoven!\n‘Egni’ a ‘gwrthgyferbyniad’\nRoedd egni Llŷr Williams yn Sonata rhif 11, B feddalnod fwyaf, Op. 22 yn amlwg o gychwyn cyntaf yr Allegro con brio. Nid perfformiad llawdrwm a gafwyd yma ond perfformiad sensitif, rhythmig a chwim o fotifau a themâu amrywiol y cyfansoddwr. Roedd y gwrthgyferbyniad hollol a gafwyd yn niwedd y symudiad cyntaf a’r ail (Adagio con molto esspressione) yn ysgytwol ac fe ddaeth yr holl gynnwrf i uchafbwynt ym mwrlwm beiddgar y coda sy’n cloi’r gwaith.\nMae Llŷr Williams yn ddehonglwr cywrain, glân a chynnil. Roedd y ddynes oedd yn eistedd wrth fy ymyl eisoes yn berchen ar recordiadau Beethoven y pianydd enwog Alfred Brendel a minnau’n berchen ar gasgliad Daniel Barenboim. Roedd y ddwy ohonon ni’n gegrwth ddiwedd y gyngerdd, dan gyfaredd lwyr – yn gwybod ein bod ni wedi profi rhywbeth hynod ac arbennig – ar ein stepen drws. Mae Llŷr Williams yn llwyddo i ennyn chwilfrydedd cynulleidfaoedd hyd a lled Prydain – cynulleidfaoedd sy’n dod yn ôl o hyd ac o hyd i wrando arno. O gymalau cyffrous, acennog ac egnïol Beethoven i’w alawon mwy breuddwydiol, roedd hud yn nehongliadau Llŷr Williams ohonynt heno. Ac wrtho iddo gerdded yn ôl i dywyllwch ochr y llwyfan, fe sylwais innau fy mod i eisiau ailddirwyn i ddechrau’r daith. Dyma ddewin o bianydd sy’n gaffaeliad i Gymru.\nPosted in Adolygiadau\t| Tagged Caernarfon, Galeri, Llŷr Williams, piano, Sonata


Safonau Cyfranogiad - Children in Wales\nHafan > Ein Gwaith > Cyfranogiad > Safonau Cyfranogiad\nCyflwyniad i’r Safonau Cyfranogiad\nYng Nghymru, mae saith Safon Cyfranogiad Cenedlaethol Plant a Phobl Ifanc i helpu cyrff ac unigolion i sicrhau proses, ansawdd a phrofiad yr holl waith sy’n ymwneud â chyfranogiad plant a phobl ifanc.\nMae’r Safonau yn nodi’r ystyriaethau allweddol y dylai pob gweithiwr fod yn ymwybodol ohonynt wrth weithio gyda phlant a phobl ifanc yng Nghymru.\nCawsant eu datblygu’n wreiddiol gan yr Uned Cyfranogiad, ac maent wedi eu hadnewyddu gan bartneriaeth rhwng gweithwyr y Fforwm Ieuenctid a Cymru Ifanc, a’u ei lywio gan ymgynghoriadau â phobl ifanc yn ystod 2016.\nCafodd y gwaith ei gefnogi gan Lywodraeth Cymru, a nododd rôl Safonau Cyfranogiad mewn canllawiau. Seilir y Safonau hefyd ar Gonfensiwn y Cenhedloedd Unedig ar Hawliau’r Plentyn, a Deddf Llesiant Cenedlaethau’r Dyfodol (Cymru) 2015, sy’n gosod cyfranogiad plant wrth galon gwella llesiant.\nCewch lawrlwytho’r safonau yma: participationstandards_poster_9